'Barren' astekariko kalitate kontrola - Euskonews\n23 Zenbakia 1999-02-26 / 1999-03-05\n"Barren" astekariko kalitate kontrola "Barren" astekariko kalitate kontrola Imanol Larrañaga 1992ko Gabon Egunean BARRENek estrainakoz argia ikusi zuenean, ez genuen asko pentsatzen handik sei urtera Arrasaten KALITATEAri buruzko azalpenak ematen jardungo genuenik. Baina antolatzaileek hala eskatu digutenez, gustura azalduko dugu zertan ari garen. Izan ere, kalitatea zaintzearen beharra orain dela gutxi sumatutako ipuina da. Hasierako ardura bakarra BARREN ostiralero banatzea zen, barixakuero elgoibartarren etxeko buzoietan lekutxo bat izatea. Ez zen desafio makala, sekula Elgoibarren izan ez den bezalakoa. Baina beste herri batzuetan ere ari ziren eta sekula ez dugu pentsatu beste batzuk baino gutxiago garenik. Eta horrela, ilusioak, konfidantzak, ondo egindako lanak eta herritarren berotasunak posible egin zuten hasieran ezinezkoa zirudiena. Eta egia aitortu behar badugu, ez zen hain lan zaila izan. Jende askok barre egiten bazigun ere, astea joan eta astea etorri eta erraz samar moldatzen ginela ikusi genuen. Eta astero kalera irteteko arazorik ez genuela ikusi genuenean, BARREN DENON GUSTUKOA egitea izan zen hurrengo erronka. Zorioneko herri honetan edozein proiektuk aurrera egingo badu lortu beharreko neutraltasuna eta pluraltasuna ziren buruko min berriak. BARRENek ezin zuen inolako etiketarik izan, markarik gabekoa izan behar zuen. Gure marka bakarra euskara zen, baina honen aurrean inor gutxik altxatu zuen ahotsik. Lau urte pasatxo bete genituenean, BARRENek bidean aurrera egiteko behar den onarpen soziala bazuela konturatu ginen. Jendeak estimatzen zuela, ez ziola errezeloz begiratzen eta gustura zabaltzen ziola bere etxeko atea. Beraz, bidean topatu genuen bigarren harritzarra ere gainditzea lortu genuen. Aurrera egiteko moduan ginen. Baina gure inguruko batek dion bezala, "gaurko lorpenak bihar hasi behar dugun lanaren abiapuntua baino ez dira". Eta aurreko erronkak nota onarekin gainditu ostean, duela 16 hilabete BARRENen kalitatea zaintzeari ekin behargeniola erabaki genuen. Zelako kalitatea ote dauka gure astekariak? Astero astero ikusten genuen hankasartzeak egiten genituela, beti ihes egiten zigula detailetxoren batek. Baina, zergatik ez ditugu hutsegite hauek identifikatu eta jasotzen? Gauzak ondo egiteko, aurrez gaizki zer dagoen jakitea ezinbestekoa dela sinestuta hasi zen BARRENeko KALITATE KONTROLAren historia. Nahi baduzue, historia honen lehen kapituluak ezagutzera gonbidatzen zaituztegu. 1. KALITATE KONTROLAREN HELBURUAK Gure helburua kalitatezko astekari bat egin eta eskaintzea da. Ezin gara astekaria ateratze hutsarekin konformatu, eta, ondorioz, BARREN ahal dugun edo dakigun ondoen egitea da gure nahia. Izan ere, gauzak ondo egitea izango da astekariaren eta irakurleen arteko harremana mantentzeko eta sakontzeko bermea. Jendeak ez du BARREN eskuetan hartuko euskaraz eta dohainik delako bakarrik. Ez, bi ezaugarri hauek ez dute, besterik gabe, astekariaren eta irakurleen arteko harremana ziurtatzen. Beraz, kalitatezko astekari bat lortzeko xedearekin martxan jarritako kalitate kontrolaren helburuak honako lau hauek dira: a. Egiten ditugun hutsegiteak identifikatzea eta jasotzea. b. Hutsegiteak aztertzea eta komentatzea. c. Hutsegiteak ez errepikatzeko soluzioak bilatzea. d. Hutsegite kopurua jaistea. Hala ere, gure helburua ez da garai batean modan egon zen `zero akats` lortzea. Badakigu astero izango dugula hankasartzeren bat eta hauekin aurrera egiteko prest egon behar dugula. Bestalde, lan metodologia hau BARRENeko langile profesionalen tentsio puntua mantentzeko ere bada. Lantaldeak badaki euren lanaren segimendua egiten dela eta honek, lehenaz gain, erantzukizun gradu bat eransten dio. Hala ere, gure kalitate kontrola ez da polizia lana, ez dugu langileak kontrolatzeko egiten; BARRENen eta Elkartean dihardugun langile profesionalok badakigu non eta zertan ari garen eta kontziente gara kalitate kontrola ez dela inoren lana kontrolatzeko (bere zentzurik txarrenean), gure lanari etekin handiagoaateratzeko baizik. 2. ZER ZAINTZEN DUGU? Astekari baten kalitate maila neurtzerakoan gauza asko har daitezke kontuan. Gure kasuan dozena bat arlo aukeratu genituen eta hauek zaindu eta hobetzeko ahaleginari ekin genion. Ondorioetan aipatzen dugun bezala, arlo batzuk apropos laga ditugu beste fase baterako, arlo garrantzitsuren bat ere ahaztuko zitzaigun akaso, baina berriekin hasi aurretik dauzkagunak hobetzen badaukagu nahikoa lan. Ikus dezagun, beraz, batetik, zein diren (eta zergatik aukeratu ditugun) BARRENeko kalitate kontrolean zaindu eta neurtzen ditugun arloak, eta, bestetik, zer den arlo bakoitzean bereziki zaintzen duguna: IDAZKERA: BARREN irakurtzea ezin da sufrikario bat izan. Irakurketa arina eta atsegina izatea lortu behar dugu. Gainera, badakigu jende askok ez duela sekula euskaraz irakurri eta beste batzuei asko kostatzen zaiela. Beraz, jende hau erakarri nahi badugu BARREN erraz irakurtzeko bezala idatzi behar dugu. Irakurlea lehen irakurketan jabetu behar da bertan esaten denaz eta ez du esaldi bat bi aldiz irakurtzeko premiarik sentitu behar. Zer zaintzen dugu? * Esaldiak ulerterrazak izatea. * Esaldien mezua argia izatea. * Esaldiak erakargarriak izatea. * Esaldiak ondo egituratuta eta josita egotea. * Esaldiak pobreak ez izatea. EUSKARA: Euskaraz txukun idaztea da gure nahia. Ezin dugu euskaraz idazten dugulako kalitatearen maila jaitsi. Euskararen normalizazioa eta prestigioa ez datoz euskara erabiltze hutsetik, euskara ondo erabiltzetik baizik. Zer zaintzen dugu? * Ortografia, aditzak, deklinabidea,... * Hitzen egokitasuna. * Hiztegiaren aberastasuna. * Euskaltzaindiaren arauak eta gomendioak. * Elgoibarko berbak eta berbeta. * Elkarrizketatuen euskara maila. MEKANOGRAFIA: Zatarra izaten da irakurketan zehar mekanografia akatsak aurkitzea, irakurketa eta testua pobretzen dute, kalitatea jaisten da. Astekariaren izen onak behera egiten du horrelako hutsegiteak ikustean. Izan ere, azkar eta ondo idatzi nahi izaten dugu eta hau ez da batereerraza. Gero ikusiko dugun bezala, atal honetan egiten dugu hutsegite gehien. Zer zaintzen dugu? Astekarian azaltzen diren testu guztiak (publizitatekoak ere bai) aztertzen dira dena zuzen idatzita dagoen ikusteko. Halere, titularrei eta azpi titularrei atentzio berezia eskaintzen diegu. KAZETARITZA: BARRENeko kazetariak proiektu profesional bateko parte dela konturatu behar du. Hau ez da eskola bat. Ezin dugu pentsatu astero 28 edo 32 orrialde bete eta banatzearekin gure eginbeharra burutu dugunik. Kazetariak kontziente izan behar du bere lana esku askotara iritsiko dela eta ezin duela lana edozein modutan egin. Zer zaintzen dugu? * Ematen dugun informazioa zuzena, osoa eta argia izatea. * Notizia garrantzitsurik ez ahaztea. * Notiziaren tratamendua orekatua izatea. * Titularrek eta azpi titularrek informazioaren muina jasotzea. * Notizia bakoitzari eman behar zaion tratamenduan asmatzea. MAKETAZIOA: Neurri batean, astekariaren itxuraren arabera erakarri edo uxatuko dugu irakurlea. Aldizkariak bistarako atsegina, garbia, argia eta erakargarria izan behar du. Eta honetaz jabetuta, maketatzailearen lana ere sartu genuen kalitate kontrolean. Zer zaintzen dugu? * Azaleko maketazioa (kolorea, erretratua, ...). * Aurretik definitutako maketazioarekiko errespetua. * Letra: bai tamainak eta baita tipoak ere. * Titularren eta azpititularren maketazioa. * Testu eta erretratuen konbinazioa. * Taulen eta infografiaren garrantzia. * Erretratuen manipulazioa. * Orrien garbitasuna. * Estilo eta aukera ezberdinak lantzea (monotonia saihesteko). Bestalde, bi urtetik behin edo, astekariko maketazioa aldatzea gustatzen zaigu, betiere irakurlegoari gauza berria eta hobea eskaintzeko helburuarekin. AGENDA: Herrian dagoen mugimendu soziokulturalaren ispilua izan nahi du BARRENeko agendak. Baina, askotan, daukana baino garrantzia gutxiago ematen diogula iruditzen zaigu. Etxetik irten aurretik hitzaldia zein ordutan den jakiteko BARRENeko agendan begiratu duenari ezin diogu kale egin."Eske BARRENeko agendiakin ezin da ibili!" entzun izan dugu, eta hau astekariaren prestigioaren kaltetan dator. Astekariko agendak irakurleen sinesgarritasuna eta konfidantza izan behar du. Zer zaintzen dugu? * Agendan azaltzen diren jardueren data, ordua, tokia eta antolatzaileak zein diren zuzen egotea. * Herrian antolatzen diren jarduerak gure agendan egotea. * Agendaren alboan izaten den testuetako informazioa osagarria izatea eta agendakoarekin bat. * Jarduerak agendan argitaratzeko data ondo aukeratzea. AZALA: Azalean hutsegiterik ez izateari garrantzia berezia ematen diogu. Esan ohi den bezala, "lehen inpresioa" inportantea izaten da, eta astekari batean azala izaten da irakurleek ikusten duten lehen gauza. Zer zaintzen dugu? * Kolorea eta erretratu nagusia erakargarriak izatea. * Titularra erakargarria izatea eta ondo irakurtzeko bezala egotea. * Informazio gehigarria ondo egotea. * Beti azal antzerakoa ez izatea. INPRENTA: Hau gure esku ez badago ere, inprentako hutsegiteak ere zaintzen ditugu. Izan ere, jendeari berdin zaio hutsegitea zeinena den, irakurlearentzat gaizki dagoena gaizki dago eta ez zaio inporta hanka zeinek sartu duen. Adibidez, orain dela gutxi kale inkestako erretratuak eta izen abizenak oker argitaratu genituen. Hutsegitea inprentarena izan zen baina astekariaren prestigioa da behera egiten duena. Horrelako kasuetan, hutsegitearen arrazoia zein izan den azaltzen dugu hurrengo zenbakian. ESKELAK: Pozik gaude BARRENek eskelekin lortu duen estimazioarekin. Astero izaten dugu eskela edo eskertzaren bat. Baina poza ardura ere bihurtzen da. Izan ere, atal hau berezia da, une gogorretan ematen da, bihotzak bigun dauden momentuetan, alegia. Horrelako kasuetan huts egiteak min gehiago ematen digu. Zer zaintzen dugu? * Heriotz eta elizkizun datak zuzen argitaratzea. * Erretratua eta izen abizenak bat etortzea. * Eskelan azaltzen diren datuak ondo egotea. * Itxura aldetik ondo egotea. PUBLIZITATEA: Publizistaren lana ez da merkatariarekin kontratualotzen duenean amaitzen. Kontratatutako publizitatea merkatariaren gustura eta beharretara egokituta argitara irteten denean amaitzen da gure eginkizuna. Hau lortzea oso garrantzitsua da gero berriz joan behar dugunerako. Gainera ez ahaztu publizitatearen atzean dirua dagoela, astekariaren aurrekontuaren % 50. Zer zaintzen dugu? * Merkataria gustura geratzea. * Merkatariaren datuak (telefonoa, helbidea,...) zuzen ematea. * Publizitatea erakargarria izatea. * Koloreak eta erretratuak ondo argitaratzea. * Mezua ondo eta argi argitaratzea. ERRETRATUAK: Zenbat aldiz entzun dugu "nik erretratuak eta titularrak bakarrik begiratzen ditut". Astekari batean erretratuek aparteko garrantzia daukate, batetik jende asko dagoelako BARREN erretratuen bidez `irakurtzen` duena (erdaldunak bereziki), eta bestetik, erretratuek oso leiho garrantzitsuak direlako jendea testura sartzeko. Zer zaintzen dugu? * Erretratuen kalitatea eta kolorea. * Erretratuen tamaina. * Erretratua eta informazioa osagarriak izatea. * Erretatuak ondo enkoadratuta egotea. BESTERIK: Amaitzeko, badira hutsegite batzuk guk aurreko ataletan sailkatzen ez ditugunak. Adibidez, behin horrela idatzi genuen: `Euskadiko jai garrantzitsuenak diren San Ferminetan (...)`. Euskadi eta Euskal Herria bereiztu egin behar ditugu. Zer egiten dugu horrelakoetan? Gure artean berba egin eta aurrerantzean kontutan izan beharreko irizpideak definitu. Beste batean, gaueko hamabi eta erdiak adierazteko "24:30etan" idatzi genuen. Hutsegite bitxia, ezta? 3. KALITATE KONTROLERAKO LAN METODOLOGIA? Metodologia aztertzen hasi aurretik, gogora dezagun gure kalitate kontrolaren oinarriak zein diren: egiten ditugun hutsegiteak identifikatzea, zergatiak aztertzea, soluzioak bilatzea eta hankasartzeak fitxa batean jasotzea. Kontrolerako metodologia Ikus dezagun zein diren kalitate kontrolean ematen ditugun urratsak: Alea argitaratu ostean, Elkarteko suspertzaileak aste osoa izaten du `lupa` eta boligrafo gorria hartu eta alea goitik beherapoliki poliki eta arretaz aztertzeko. Lau ordu inguru ematen ditu zeregin honetan. Zuzentzailearen lana, ahalik eta hutsegite gehien topatzea dela esan dezakegu. Ostiral goizetan, zuzentzailea BARRENeko zuzendariarekin eta kazetariarekin biltzen da aste horretan identifikatu dituen hutsegiteak zein izan diren erakutsi eta eurei buruz berba egiteko. Bitxikeria bezala esan daiteke, batzuetan eztabaida sutsuak izaten ditugula hutsegiteak definitzerakoan. Gertatu izan zaigu zuzentzailearentzat hutsegitea dena beste bientzat ez izatea. Lan metodologia honetan suspertzaileak "txarraren papera" betetzen du eta zuzendaria eta kazetaria ez dira beti bat etortzen bere irizpideekin. Beraz, kasu batzuetan negoziatu egin behar izaten ditugu hutsegiteak. Hutsegiteak ikusi eta aztertu ondoren, BARRENeko kalitate kontroleko fitxa betetzen du suspertzaileak (ikus KALITATE KONTROLEKO FITXAK atala). Kalitate fitxa BARRENeko zuzendariak jasotzen du eta BARRENeko lantaldean erakusten eta komentatzen du. Bi hilabetetik behin Elkarteko Zuzendaritza Batzordean aurkezten dugu kalitate kontroleko fitxa (zortzi asteko datuak biltzen dituen fitxa daukagu). Zuzentzailearen profila Funtzio hau bete behar duenak edo dutenek, gure ustetan zein baldintza eta ezaugarri bete behar dituen edo dituzten aipatuko dizuegu jarraian: Aldizkariaren proiektuarekin identifikatuta egotea eta lana gogo onez hartzea. Zeregin honi astean lau ordu inguru eskaintzeko prest egotea. Bat baino gehiago badira gutxiago, noski. Nolako aldizkaria egin nahi den garbi izatea. Aldizkariko atal guztiak ondo ezagutzea. Kalitate kontrolaren funtzioa ondo ulertzea. Herrian dagoen mugimendu soziokulturalaren berri izatea. Ahalik eta euskara maila altuena edukitzea. Aldizkariko lantalde profesionaleko kide ez izatea. Halere, zuzentzailea onena izanda ere, oso zaila izango da hutsegite edo erru guztietaz jabetzea. 4. KALITATE KONTROLERAKO FITXAK Guk ez daukagu kalitate kontrola sistematizatzeko programa informatikorik.Fitxa sinple eta erraz bat diseinatu genuen eta berarekin jarraitzen dugu. Gero, onera ala txarrera egin dugun ikusteko, hamabi hilabetetik behin hutsegiteen eboluzioa erakusten digun grafikoa egin eta aztertzen dugu. Hurrengo bi grafikoetan hutsegiteak jasotzeko daukagun fitxa eta kalitatearen eboluzioa erakusten digun grafikoa ikusiko ditugu. Hutsegiteak jasotzeko fitxa: 238 239 240 241 242 243 244 245 Guztira Media(*) Helb. Idazkera 2 2 1 1 2 8 1 24 Euskara 3 1 2 2 5 1 2 16 2 24 Mekanogr. 11 8 5 7 10 8 6 4 59 7,37 50 Kazetaritza 1 4 1 4 1 2 2 15 1,87 16 Maketazioa 1 1 3 1 4 1 3 14 1,75 16 Agenda 4 Azala 1 1 1 3 0,37 4 Inprenta 1 1 0,12 0 Besterik: Eskela 2 Publizit. 1 2 3 0,37 4 Argazk. 1 0,12 4 Hutsegiteak 13 17 10 18 19 19 12 13 120 148 Fitxak azalpen askoren beharrik ez badu ere, esango dizuegu zer daukagun. Ezkerreko zutabean, zaintzen ditugun arloak ikus ditzakezue. Goian, ezkerretik eskuinera, aleei dagozkien zenbakiak dauzkagu. Ikus dezakezuen bezala, bi hilabetetik behin osatzen dugu kalitate fitxa. Bestalde, kopuru totalak bi arlotan zenbatzen ditugu: bat, aste bakoitzean izandako hutsegite kopurua (beheko ilaran), eta bi, zaintzen ditugun esparruetan bi hilabetero izandakoak (guztira jartzen duen zutabean). Amaitzeko, eskuineko bi zutabeetan zer daukagun ikusiko dugu: batean, aste bakoitzean izandako hutsegiteen bataz bestekoa daukagu, eta bestean berriz, guk bi hilabete horietarako ezarritako helburuak. Helburuetan azaltzen diren zenbakiak aldakorrak dira. Kalitateak hoberantz egiten duen neurrian, kantitatehauek ere beherantz egiten dute. Grafiko honetan , berriz, BARRENen azken hamabi hilabeteetan izandako hutsegiteen bilakaera ikus dezakegu. Ezkerrean, hutsegite kopuruen zutabea daukagu, eta behean, hilabeteak. Oso grafiko sinplea da baina guretzat aproposa da eboluzioa zelakoa izan den jakiteko. Bestalde, grafiko hau hilabete bakoitzeko hutsegiteak kontutan hartuta egin dugu, baina nahi izanez gero, esparru bakoitza (euskara, mekanografia,...) bera bakarrik hartuta ere egin daiteke. Era honetara arlo bakoitzaren bilakaera zehatz mehatz ezagutzeko aukera izango genuke. 5. ZER EGITEN DUGU HUTSEGITE KOPURUAK JAISTEKO? Egia aitortu behar badugu, guk ez dugu hutsegiteak gutxitzeko formula magikorik aurkitu. Guk uste baino zailagoa da hutsegite kopuruan behera egitea. Aste batean behera egitea lortzen dugu baina hurrengoan berriz ere pilatzen zaizkigu nahi baino hankasartze gehiago. Halere, joera edo tendentzia gure aldekoa dela konturatu gara. Hilabete batetik bestera gorabeherak izaten baditugu ere, hutsegite kopuruek behera egin dute. Lehen 5 hilabeetako maximoak 111 eta 107 izan baziren, azken bost hilabetetakoak 85 eta 75 izan dira. Eta minimoak ere aztertzen baditugu, hasieran 77 eta 75 hutsegite izan ziren, eta azken bost hilabeteetan 66 eta 51 izan dira. Beraz, metodologia honen balioa frogatu dugunez, ikus dezagun hutsegite gehien izaten ditugun hiru arloetan zer egiten dugun (eta zer egin daitekeen) hankasartzeak gutxitzeko: A. Mekanografian: Aurrerago ikusiko dugun bezala, arlo hau da buruko min gehien ematen diguna. Zer egiten dugu mekanografiako hutsegiteak gutxitzeko? Bista zorroztu eta testuak behin eta berriz irakurri: Ostegun goizean zuzendariak eta kazetariak ale osoa irakurtzen dute. Zuzenketak egiteko orduan, batez ere, besteak idatzitako testuei erreparatzen die, norberaren erruak aurkitzea zailagoa izaten omen da eta. Elkarteko suspertzaileak, berriz, asteazken arratsaldeetan titularrak eta azpi titularrak aztertzen ditu dena ondo dagoen ikusteko. Autokontrola: Kazetaria idazten hasten denean pasa behar da lehen kontrola. Produkzioaren hasierako urratsetan egin behar dugu kalitatearen aldeko lehen apustua. Kazetariak ezin du pentsatu `ba, ostegun goizean zuzenduko dugunez ez naiz ondo idazteaz gehiegi arduratuko`. Lantaldetik kanpo dagoen zuzentzaile bat aurkitu: Egokia izango litzateke ale osoa arakatuko lukeen bolondres bat izatea. Guk izan genuen lehen lau urteetan eta igarri egiten da; alabaina, zaila izaten da astero astero 28 orri zuzentzeko prest dagoen pertsona bat aurkitzea. Maketatzailearen lana zaindu: Askotan, nahiz eta kazetariek mekanografiako hutsegitea ikusi, maketatzaileari ihes egin diezaioke. Hau ekiditeko, hutsegiteak ondo markatzea komeni da (horiz azpimarratuta edo). Testuak moztu beharra ere sarri izaten da eta maketatzaileak ez dio gehiegi begiratzen edukiari, maketazioari baizik. Maketatzaileari lan asko pilatzen zaio ostegun goizean eta bere alboan zuzendaria edo kazetaria egotea komeni da. B. Euskara eta idazkera: Bi esparru hauetan ere izaten ditugu hutsegiteak. Ikus dezagun orain arte zer egin dugun eta zer egiten dihardugun ahalik eta hankasartze gutxien egiteko: Alea argitaratu aurretik: a. Elkarteko suspertzaileak asteazken arratsaldean alea jaso eta titularrak eta azpi titularrak aztertzen ditu euskara eta idazkera aldetik ondo dauden ikusteko. b. Zuzendariak eta kazetariak ale osoa aztertzen dute ostegun goizean. Kasu honetan ere, batak bestearen testuak aztertzen dituzte batez ere. c. Bestalde, UZEIko zuzendariarekin ere egon ginen XUXEN zuzentzaile ortografikoa ekartzerik ba ote zegoen aztertzeko, baina, arazo batzuk zirela eta, oraingoz ezin izan dugu ezer egin. d. Amaitzeko, GERTU inprimategiak TZ, TS eta TX ondo banatzeko eskaini digun programa aipatu dezakegu. Programa honen bidez, orain arte gaizki egiten genituen mozketak zuzen egingo ditugu. Alea argitaratu ostean: Ostiralero, aste horretan euskaran eta idazkeran izandako hutsegiteen inguruan berba egitendugu. Gure artean dena dakiela uste duenik ez dagoenez, gustura jarduten dugu dakiguna batak besteari erakusten. Zalantzak dauzkagunean, berriz, guk baino gehiago dakien jendearengana joten dugu. Euskararen inguruan izaten ditugun zalantza guztiak paper batean jasotzen ditugu eta mordoska bat pilatzen zaigunean ikastaro antzerako bat egiten dugu. 6. HUTSEGITEEN INGURUKO DATU BATZUK Jarraian, kalitate kontrola martxan jarri genuenetik egin dugun segimenduaren berri emango dizuegu. Ez pentsa datu hauek gure astekariaren kalitatea zelakoa den erakusteko ematen dizkizuegunik. Gure nahia zuek erreferentzia bat izatea da, halakoren batean zuetako norbait antzerako zereginetan hasten bada erreferentzia bat izan dezan, hain zuzen ere. Hasteko, ikus dezagun arlo bakoitzean izaten ditugun hutsegiteak, gehien izaten dugunetik hasi eta gutxien izaten dugunarekin amaituz. Azterketa azken 48 zenbakiak kontutan hartuta egin dugu. Hutsegiteak Batez (48 aste) besteko (asteko) 401 8,35 Mekanografia Euskara: 154 3,20 Kazetaritza: 107 2,22 Maketazioa: 93 1,93 Idazkera: 74 1,54 Agenda: 20 0,41 Publizitatea: 15 0,31 Azala 13 0,27 Erretratuak 8 0,16 Inprenta 2 0,04 Eskelak 1 0,02 Beste datu batzuk Hutsegite gehien egin dugun astea: 36 hankasartze Hutsegite gutxien egin dugun astea: 9 hankasartze Asteko batez bestekoa: 18 hankasartze astean Datu eta kopuru hauek ikusi ondoren, nolabait astekariaren kalitatea neurtzeko barometroa finkatu dugu. Ikus dezagun taula zein den: Oso gaizki:..........................................30 hutsegite baino gehiago Gaizki:.................................................20 30 bitartean Balekoa:..............................................15 20 bitartean Ondo:..................................................10 15 bitartean Oso ondo:............................................0 10 bitartean 7. ONDORIO BATZUK BARRENekokalitate kontrolari buruzko azalpen honekin amaitzeko, ondorio edo ideia batzuk aipatuko ditugu: Gustura gaude kalitate kontrola martxan jarri genuenetik hutsegite kopuruaren tendentziak behera egin duelako. Hala ere, ez dugu uste kalitate kontrola aldizkariaren gaitzak sendatzeko botika magikoa denik. Izan ere, osasunari eta kalitateari dagokienean, gizakiok eta aldizkariak antzeratsu gabiltza: txarrera konturatu orduko egiten dugu, baina izugarri kostatzen zaigu hobera egitea. Beraz, kasurik txarrenean ere, aldizkarien kalitateak behera ez egiteko tresna aproposa izan daiteke kalitate kontrola. Bestalde, guk daukagun kalitate kontrolari ere kalitate kontrola ezar dakioke. Besteak beste, kalitatearen neurketa lagun bakar baten eskuetan lagatzeak, neurketaren maila jaisten du. Askoz aproposagoa izango litzateke bizpahiru lagun horretarako edukitzea, bakoitzak arlo jakin batzuek kontrolatuz. Aurretik esan dugun bezala, guk zaintzen ditugun arloak garrantzitsuak dira baina badaude beste arlo batzuk ere zaintzea mereziko luketenak. Esaterako: * Aldizkariko atalak edo edukia: Esparru honetan zer hobeturik badagoelakoan gaude. Askotan aldizkariko atalak edo edukia asko pentsatu eta aztertu gabe finkatzen ditugula iruditzen zaigu. Atal asko mimetismoz dauzkagula esan daiteke. * Gaien aukeraketa: Erreportai, elkarrizketa eta antzerako ataletako gaiak ere egokiak izaten diren ala ez zaindu eta neurtu daiteke. * Gai ezberdinei ematen zaien tratamendua: Erreportai bat idazterakoan edo notizia bat ematerakoan eskaintzen diogun tratamenduaren inguruan ere luze jardun daiteke. * Kolaboratzaileen idatziak: Hau ere zaindu beharrekoa dela uste dugu. Aldizkariaren kalitateak gora edo behera egiteko oso garrantzitsuak dira kolaboratzaileen lanak. Amaitzeko, zera gehitu nahiko genuke: Ponentzian zehar aipatu ez badugu ere, benetan zaintzea merezi duena aldizkarietan lanean zabiltzatenon osasuna eta kalitatea da. Profesionalon eta militanteon lanerako ilusioa, batetik, eta egitendiharduzuen lanaren zentzua eta esanahia,bestetik, dira benetan zaindu, mimatu eta landu behar ditugunak. Gainontzekoa berez etorriko da. Imanol Larrañaga, Elgoibarko Izarra Kultura Elkarteko eragilea. Txosten hau Herri Komunikabideei buruz 1998ko azaroan Arrasaten egin ziren III. Jardunaldietan aurkeztu zen. Txostena, ARKOren, Arrasateko Komunikabideak elkartearen, baimenarekin kaleratu dugu.


Ehun urte alferrik ez - Gaiak - Euskonews\nPello SALABURU, EHUko Euskara Institutuaren zuzendaria\nEhun urte bete dira aurten Koldo Mitxelena maisua Errenterian sortu zenetik. Erran behar dugu urteak ez direla alferrik pasatu eta, horri esker ikusten ahal dugula hobeki Koldoren bizitza zein emankorra izan zen. Ez dakigu zer gertatuko den hurrengo ehun urteetan euskararekin. UNESCOk dioenez, 6.000 hizkuntza baino gehiago erabiltzen dira une honetan munduan, baina ez dira denak osasuntsu: hurrengo ehun urteetan hizkuntza horien erdiak betiko desagertuko omen baitira. Munduko biztanleak, hola, XXII. mendean, berdinagoak izanen dira, hizkuntzari dagokionez bederen. Aldi berean, mundua pobreago eta ahulago bihurtuko da, arrazoi beragatik. Ez dakigu euskara desagertuko omen diren hizkuntza horien artean dagoen edo ez, eta ez du merezi kontu horrekin aztiatzen hastea. Baina gertatzen dena gertatzen dela, eta euskarak irauten baldin badu, jende anitzen ahaleginari esker gertatuko da hori. Eskertu behar dugun horietako bat, ezinbertzez, Koldo Mitxelena da.\nEz zuen bere gazte denboran bizitza erraza izan: eritasunak hartua izan zen; gerrak boluntario harrapatu zuen, galtzaileen artean, batailoi nazionalista batean; frankistek gerra irabazirik kartzelan sartu zuten, heriotza zigorra erori zitzaion gainean; gero 30 urteko zigorra... eta denetatik libratu zenean etxean agertu zen (“Etorri zara?” agurtu zuen amak, nonbait, etxeko atea ireki zuelarik) eta unibertsitatean hasi zen ikasten, Madrilen. Hasi zen adin horretarako, gaur egun, jendeak doktoregoa egina izaten du. Mantso hasi ere, hortaz. Bizi ahal izateko, toki bat baino gehiagotan ibili zen lanean.\nBurgoseko presondegian (1942 inguru horretan).\nArgazkia: Jone Idiazabalek utzitako argazkia. Errenteriako Udal Artxiboa\nBaina kartzelan emandako urte luzeak —gerra akiturik, lehenik, eta berriz ere 1946an, Francoren kontrako isilpeko jarduerengatik— ez ziren, alde honi dagokionez, alferrak izan. Zioen berak hobeki egoten zela urte haietan, seguruago, barnean kanpoan baino. Eta barnean gauza asko ikasi zuen. Unibertsitateko adiskideak egin zituen han, toki eta ideologia diferenteetakoak, hizkuntza arrotzetan leitzen ikasi zuen, eta unibertsitatera joateko erabakia ere hartu zuen, erran bezala. Madrilen.\nHandik urte batzuetara aurkeztu zuen tesia, 1959ko urtarrilaren 26an. Diotenez, aho zabalik utzi zituen lana epaitzen zuten mahaikideak. Liburua ondoko urtean argitaratu zen: Fonética histórica vasca. Jose Vallejo “maisu eta adiskide” latineko katedradun sevillarrari eskaini zion argitalpena. Abisua lehenbiziko orrialdean ematen du: “Euskal hizkuntzalaritza diakronikoak atzerapen handia du, ez bakarrik hizkuntzaren isolamendua bezalako baztertu ezinezko faktoreengatik, baizik espezialisten urritasunagatik ere”. Garai hartan, hortaz, ez zen espezialistarik edo, baldin baziren, bertze hizkuntzetan zirenak baino aise gutiago genituen euskararen inguruan. Bera izan zen lehenbiziko espezialista handia, nire ustez. Hizkuntzaren aurreko egoera zein zen deskribatzen saiatu zen —azken batean aitzineuskara nola berreraiki zitekeen—, bertze hizkuntza batzuen azterketa egiteko erabiltzen zen tresneria metodologikoa (neogramatiko eta konparatistek garatu bideak) aplikatuz euskarari. Egia da aitzinetik izan zituela bertze batzuk: Uhlenbeck, Gavel, Lafon edo Martinet aipatzen ditu. Denak gainditu zituen, eta nola gainera, Koldok.\nOrduan, eta ondoko urteetan, Mitxelenak euskarari egin dio ekarpena harrigarria da. Nire ustez, bera izan da benetan hemengo amateurismoarekin akitu eta euskararen kontuak modu profesional batean aztertu izan dituen lehenbizikoa, gutxienez hain modu sistematiko, iraunkor eta zabalean. Bera izan da benetan gure euskalaria.\nArlo guztiak ukitu zituen, eta guztietan utzi zuen seinalea. Adibidez, ez zuen Mitxelenak gramatikarik idatzi, baina baditu baztertu ezinezko artikuluak eta han-hemenkako oharrak. Maisutasun handia erakusten du hor. Jakina, eta ez da erran beharrik, hizkuntzaren historiaren gainean, hori izan baitzen bere ikerketa alor nagusia. Baina gramatika sinkronikoan ere, hots, hizkuntzaren gaurko egoera islatu nahi duten gramatiketan. Konparazione, Villasantek zenbait liburu argitaratu zituelarik, 1970-1980ko hamarkadetan, Eleizalde izeneko bilduman. Orrialde anitzetan, Villasantek idatzitakoaren gainean ageri dira Mitxelenaren ohar mamitsuak: “Mitxelena apostilla...”. Ohar horiek kontuan hartu behar izan ditugu gero gramatika kontuetan ibili garenok.\nEz zuen Mitxelenak literatura idatzi, ez zuen eleberririk edo olerkirik egin. Baina nolatan ukatu haren ekarpena arlo horretan ere? Txillardegik berak kontatzen digu Mitxelenak egin iradokiari segituz izkiriatu zuela Leturiaren egunkari ezkutu. Itzulpen kontu batekin joan omen zen Mitxelenarengana eta bulego hartatik bere buruan bere baitarik sortu behar zuen eleberri baten ardurarekin atera zen: egunkari ezkutua. Mitxelenak anitz landu zuen kritika: liburuak, filmak, kulturarazko bertze ekitaldi batzuk, eta abar. Baina nola uka Historia de la literatura vasca liburuaren garrantzia? Euskal literatura lanez ordura arte argitaratutako lan guztiak gainditu zituen liburu horrek, batez ere Europako bertze herrialde anitzetan erabiltzen zen ikuspuntu modernoa aplikatu baitzuen lehenbiziko aldiz bere lanean. Liburua eredu gisa erabili izan da hainbertze urtez, eta egun ere informazio iturri ona da.\nNeogramatiko berantiartzat zuen bere burua, kide berankorra, hala zioen Fonética Histórica Vasca liburuaren bigarren edizioan. Erran dugunez tesian oinarritua den liburu horrekin euskararen barneko historiaren aztertzeari ekin zion. Hori izan zen Mitxelenak bereziki landu zuen gai nagusietako bat, eta hor sentitzen inon baino erosoago. Liburu horretan eta bertze hainbertze lanetan (Sobre el pasado de la lengua vasca; Lenguas y protolenguas; Textos arcáicos vascos). Erraldoi baten lana erakusten du Mitxelenak arlo horretan, oraindik inork ere gainditu ez duena. Horiek dira, batez ere Sobre historia de la lengua vasca, euskararen historia aztertzen hasteko abiapuntu hoberenak. FHV atera zenetik berroegi urte pasatu dira, mende erdia, eta orrialde haietan behatzen segitzen dugu. Ikerlan horiek guztiek badute, gainera, bertze berezitasun aipagarri bat: hizkuntza isolatu baten aitzineko egoerak aztertzeko metodologiak argia eman dezake bertze hizkuntza isolatu baten gaineko azterketak egiteko ere.\nEuskaltzaindiako kideekin, Arantzazun (1972).\nHiztegigintza izan zen Mitxelenak landutako bertze arlo nagusi bat.Hasieratik gainera: 1950eko hamarkadan hasi zen Azkueren Diccionario Vasco-Español-Francés hiztegiaren bigarren argitaraldia prestatzen, Euskaltzaindiak hala eskaturik. Tesia idazten ari zen garai berean alegia. Ez da erran beharrik bi lanak, hiztegia eta tesia, elkarren osagarri zirela. Handik hamabortz bat urtera atera zuen Mitxelenak “Estudios sobre las fuentes del Diccionario de Azkue” eta han ematen du Azkueren lanari ikusten dizkion akats batzuen berri: akats arruntak, euskararen garbizaletasunak markatzen baitzuen euskalaritza XX. mende hasierako garai hartan. Baina Azkueren edizio horrek ez zuen inoiz ere argia ikusi, hemen aipatuko ez ditugun, eta Mitxelenarekin zerikusirik ez duten, arrazoi batzuk direla eta. Argitalpen hori bazterrean uztea erabaki zuelarik, Azkueren bigarren edizio hobetua egin beharrean, berak nahi zuen bezalako euskal hiztegi berria egitea deliberatu zuen. Hori urteak geroago gertatuko zen, ordea, tartean euskararen batasunaren kontuak sortu baitziren, eta 1968ko txostena prestatu eta batasunaren eredua finkatuko zuten lanak bideratu baitzituen. Eta horra nola, Azkueren bigarren edizio landua behar izan zuen hura Orotariko Euskal Hiztegia (OEH) bihurtu zen. Eusko Jaurlaritzaren babesarekin, berak eta Ibon Sarasolak erredakzio talde bat sortu eta 1980ko hamarkadaren erdi aldera hasi ziren lanean. Ez zuten kontuan hartu Azkuek idatzia bakarrik: kontuan hartuko zuten bertze euskal hiztegietako materiala ere eta, batez ere, literatura tradizioan zeuden material bilduma osoa egin zuten lehenik, guztia modu automatikoan irakurtzeko gisan berridatzi eta ordenatu, ordenagailuetan sartu, eta horrekin hasi ziren lanean. Material horri, jakina, Koldok berak eginak zituen milaka fitxa ere gaineratu zitzaizkion. Kontua ez zen hitzak biltzea, Azkuek egin zuen gisan, edo ez hori bakarrik: hitzak beren testuinguruan nola ageri ziren, nola “funtzionatzen” zuten, ikusi behar zen. Eta hortik atera adierak, milaka eta milaka adibide bilduz, inolako “garbitasunik” egin gabe. Hiztegia egiteko bortz milioi hitzeko corpus orekatua (euskalkiak, urteak, egileak... kontuan hartuz) osatu zuten. Garai hartan handia zen (gaur egungo baliabideak indartsuagoak dira, jakina, eta badira publikoak diren 200 miliotik gorakoak, EHUko Euskara Institutuan). OEH lan ikaragarria da. Lantaldea lehenbiziko liburukiaren inprenta probak zuzentzen ari zelarik zendu zen Mitxelena, 1987ko urriaren 11n. Azken liburukia, XVI.a, 2005ean argitaratu zen. Mitxelenak jarri zituen egituraren oinarriak, gero Ibon Sarasolak liburuki bakoitzean ezarri zituenak. Euskararen historiarako geldituko den zutabe nagusietako bat da OEH.\nBaina euskarak oraindik gehiago zor dio Mitxelenari. Orain arte aipatu ditudan lanak hizkuntzaren barneko azterketarekin daude lotuak. Hizkuntzek badituzte, hala ere, bertze arazo batzuk, gure eguneroko harremanetan ageri direnak. Eta euskarak bazituen batzuk bereziki handiak, ez baitzuen kode idatzi komunik. Idazle bakoitzak bere erara idazten zuen, bere ortografia, hiztegia eta erramoldeak erabiliz. Arazo handia zen hori, eta idazle anitzek adierazi dute historian zehar beren kezka kontu horretaz: Leizarraga, Axular, Oihenart, Larramendi, eta bertze zenbaitek erakutsian utzi zuten beren kezka arazo honegatik. Euskaltzaindia sortu zelarik ere, batasuna egitea izan zuen bere helburuetako bat. Mitxelena izan da euskararen batasunaren gakoa. Berak eraman zuen Arantzazura batasunaren txosten nagusia, eta txosten hori izan da, hain zuzen ere, euskararen batasun idatziaren giltza nagusia. Horrek indar handia eman zion euskarari, idazki guztiak itxura bertsua hartzen hasi zirelako, anitzez ere idazle gehiago sortu zelako urte haietan, eta hezkuntzan eta administrazioan modu bateratuan elkar ulertzen hasi ginelako. Hori da, inongo zalantzarik gabe, Mitxelenaren ekarpen handienetako bat, eta urteetako distantziak nabarmentzen du eta areagotu, ekarpen horren indarra.\nAzkenik, eta berak erabiltzen zuen formulaz baliatuz erranen dut, last but not least, Mitxelenaren laguntza handia izan zen EHU sortzeko ere. Salamancan bizi zen, aski pozik gainera, eta ospe handiko unibertsitate hura utzi eta Gasteiza hurbildu zen, egin zioten deiari baietza emanez, Letren fakultatea sortzera. Garai biziki nahasietan egin zuen hori, gainera. Horrek eman zion izena eta errespetua fakultateari. Eta gainera dezadan hemen bertze kontu bat: maiz entzun dut Mitxelenak nahiko merezimendu izanen zuela, baina ez zela gai izan eskola bat sortzeko. Hori ez da egia: ehunka lagun pasatu dira Gasteizko Fakultatetik. Denek, ikasle eta irakasleek Mitxelenaren iturrietatik edan dugu, eta edaten dugu. Gaur egun euskararen historiaz, gramatikaz, fonetika-fonologiaz, hiztegiaz... dakiguna ezinezkoa litzateke Mitxelenaren lanak kontuan hartu gabe. Hori da berak utzi duen eskola handia. Euskalari handiena, “ehun urtetik behin sortzen den horietako”, Txillardegiren hitzetan. Beharbada aurten sortuko da haren pareko bertze norbait.\nLingüística ; Literatura


Kultur Aterkiak ekitaldi sorta antolatu du hilaren 28rako - Otamotz : Otamotz\nKultur Aterkia ekimeneko lagunek ekitaldi sorta antolatu dute hilaren 28rako. Ekitaldiak Eitzako ermitan izango dira. 11:00etan haurrentzako sorkuntza tailerra egongo da (artista gonbidatuekin), 20:00etan Vivak taldeak kontzertua egingo ud, 21:00etan pikoteoa eta bertako produktuen zozketa egongo dira eta 22:00etan Occhi Di Farfalla taldeak kontzertua egingo du. Gainera, egun osoan zehar herriko artisten lanak ikusi ahal izango dira.\nKultur Aterakia proiektua herriko kultur mugimenduaz kezkaturik dauden hainbat urretxuarrek eta zumarragarrek sortu zuten. Iazko ekainean aurkeztu zuten, Zumarragako plazan. Egitasmo honen helburua herriko kultur mugimendua biziberritzea da, kaleak berreskuratzea.


China CypB disko elikadura kuantitatiboa Fabrikazioa eta Fabrika | Chengxin Bibrazio Ekipamendua\nCypB serieko disko elikadura kuantitatiboa elikadura bolumetrikoaren ekipoak dira, etengabeko elikadura dutenak. Silo, silo eta ontzi ontziak bezalako biltegiratze gailuetan instalatzen da.\nCypB serieko disko elikagai kuantitatiboa elikadura bolumetrikoaren ekipoak dira, etengabeko elikadura dutenak. Silo, silo eta ontzi ontziak bezalako biltegiratze gailuetan instalatzen da. Disko-elikaduraren lan-mekanismoak behartzen du materialaren larritasunaren azpian, eta hurrengo gailura etengabe eta modu uniformean sartzen da. Lan egiteari uzten dionean, paperontzia blokeatzeko papera ere izan dezake. Etengabeko ekoizpen prozesua da. Ekipamendu nagusiak.\nCypB serieko disko-elikagai kuantitatiboa fidagarritasun handiko, eraginkortasun handiko eta energia aurrezteko disko-elikagai mota berria da. Gure enpresak diseinatu eta fabrikatzen du atzerriko teknologia aurreratua digeritu eta xurgatzeko eta Txinako benetako egoerarekin konbinatuta. Egituraz aurreratuagoa eta arrazoizkoagoa da. Ezaugarri hauek ditu:\n1. Ekipamenduak diametro handiko euskarri birakaria hartzen du, edukiera handiko eta funtzionamendu egonkorrarekin.\n2. Transmisio mekanismoak hagin gogorreko gainazaleko engranaje transmisioa hartzen du, transmisioaren eraginkortasun handia eta bizitza luzea dituena. Murrizlea eta motorra diskoaren gainazalaren azpian instalatuta daude, eta ekipamendu egitura osoa trinkoa da.\n3. Ekipamenduak zigilatze egitura berezia hartzen du, transmisioko piezak ondo lubrifikatuta eta itxita daude eta ez da atzerriko gairik sartzen zati lubrifikatzaileetan, ekipamenduak akatsik gabe funtziona dezakeela ziurtatzeko.\n4. Maiztasuna bihurtzeko abiadura erregulatzeak fluxu bektorialaren maiztasun bihurtzeko kontrol modua hartzen du, momentu gidatzeko momentu handia, doikuntza tarte zabala eta kontrol doitasun handia duena.\n5. Erabat itxitako egitura materiala garraiatzeko prozesuan hartzen da. Gunean garbitasuna kudeatzeko eta laneko giro erosoa sortzen du.\n6. Egitura modularra eta desmuntagarria ekipoaren gorputzerako eta estalkiaren mahukarako hartzen da, desmuntatu eta muntaia azkarrean gauzatzeko. Entxufearen instalazio posizioa nahieran hauta daiteke 180 gradutan, eta horrela erosoagoa da erabiltzea.\nparametro teknikoa ：\nErrendimendu diskoaren diametroa T / h errendimendua Eskala proportzionala banda zabalera mm\nAurreko: Gerrikoa, katearen elikatzailea\nHurrengoa: Czg masa bikoitzeko bibrazio elikatzailea\nItxitako disko jarioa\nDisko elikadura fabrikatzailea\nDisko elikaduraren argazkia\nDisko elikaduraren prezioa\nDisko elikadura kuantitatiboa\nDisko elikadore bertikala


GazteARTEan EKO - Irungo Udala\nHaurren lagun diren hiriak\nLagun diren hiriak\nZer da "Haurren lagun diren hiriak"?\nIrungo udalerriko haurren eta nerabeen egoerari buruzko diagnostikoa\nHaur eta nerabeen plana\nGazteARTEan EKO programak jasangarritasunaren, birziklapenaren eta ingurumenarekiko errespetuaren garrantzia azpimarratu nahi du. Herritar gazteek programa eta jarduera desberdinen bidez alor horietan parte har dezaten sustatu nahi da.\nBirziklatu ta txukun\nDar la lata jarduera hainbat hilabetetan garatu zen, latak biltzetik hasi eta Gaztelekuaren atzealdean partaidetzako horma irudia egin arte. Azkenean, 2000 lata inguru birziklatu eta berrerabili ziren.\nMurala aldian-aldian eguneratzen da, bildutako latak erabiliz.\n12 eta 25 urte arteko gazteei zuzendutako jarduera honetan, Bidasoa ibaia eta inguruak garbitu genituen, arraun-surfeko taulak erabiliz uretan eta oinez lehorrean.\nZabor-bilketaren aurretik, hitzaldi bat eman zuen Nuria Fernández Muñizek. Plastikoaren birziklapenaren inguruko aditua eta Asociación del Mar y para el Mar elkarteko kidea da, eta gai ugari jorratu zituen hitzaldian: dauden plastiko mota desberdinak, deskonposatzeko behar duten denbora, horien inpaktua ingurumenean... eta, era berean, zaborrak sailkatzeak eta bakoitza dagokion lekuan uzteak duen garrantzia ere aipatu zuen.\nJarduera hau ere gazteek proposatu zuten, eta haiekin batera antolatu da. Kasu honetan, Recicla-Birziklatu elkartearen laguntza izan dugu.\nElkarteko kideek eta gazte talde batek Ibarlako eremu bat garbitu zuten. Zabor asko bildu zen, eta gero gaika sailkatu zen.\nFueros kalea, 2. 20302 Irun\nOrdutegia: As/Os 8:30 - 14:00


2011 apirila | Katebegia\nGeroa gurea da (Ibarretxe Lehendakariaren memoria politikoak) liburua irakurri, egilea (Koldo Ordozgoiti) elkarrizketatu eta bi astera, honatx, bote lasterrean, ganbaratik desarratutako hitz-bala beroa. Edo epela. Gustuak gustu, juzkuak juzku… 1. Inork ez du jaiotzen deneko espazio soziopolitiko ideologikoa hautatzen. Juan Jose Ibarretxe lehendakariak ere ez, noski. 2. Politikan dihardutenek, hasteko eta behin, eraginkorrak izanen ...\nGarazitik heldu zen Jose Bové Hendaiara, Bizi-ren eskutik. Pausuko Xaian pausa egin zuen, baita ahamen bat hartu ere. Pipa mahai gainean itzalirik, euskaldun imajinatu nuen, euskalakari ona litzateke. “XIX mendeko industrializazio aroan indartu zen oraingo estatu kapitalistaren eredua. XX. mendeko 50. eta 70.eko hamarkadetan krisian sartu zen sistema ekonomiko kapitalista estatuaren autonomoa bilakatzen hasi zen. Kapitalismo kasinoaren ...\nBelaunaldi baten errautsak eleekin iragarri ziguten obra, Luhuso herrian estreinatu zutenean; iragan azaroan. Areago, adierazi ziguten ere egin gabeko iraultzen hileta festa zela: sei pertsona eta hil-kutxa bat, Odei laguna barne. Iragan martxoan, Hendaian eman zuten. Anartean, Donostiako Antzerki Saria jaso du Errautsak antzezlanak, eta jokalariek errautsak aireratzen segitzen dute herriz herri. Arrakasta handiz gainera. Belaunaldi bakar ...\n“Hau bezalako uneetan, gauza asko ahaztu behar da” zioen ARGIAn oraindik orain Carlos Garaikoetxeak. Trantsizio garaian gaude berriz ere, antza. Duela 35 urte ere –baldintza sozio-politikoak ezberdinetan baina– halaxe egon ginen. Orduan ere Garaikoetxeak esandakoa esaten zela gogora heldu zait. Orduan “hau bezalako uneetan, gauza asko ahaztu behar da” etsaiak direnen ahotik entzuten zen. Etsai haien aurkako arerio batzuek ...


3.243 pertsonek Zarauzko Triatloiaren 34. Edizioaren dortsalen zozketan parte hartu dute - Zarauzko Triatloia\nHorietatik 291 emakumeak dira, iaz baino 29 gehiago.\nZarauzko Triatloiak irudi berria aurkeztu du Haritz Eizagirre diseinatzaile zarauztarraren eskutik.\nZarauzko Triatloian parte hartu nahi duten kirolarien kopurua goruntz doa eta horren isla dira aurre izen-ematearen datuak.\nGuztira, 3.243 pertsonek izena eman dute gaur ospatu den 34. ediziorako dortsalen zozketan parte hartzeko, hau da, iaz baino 382 pertsona gehiago. Horietatik, 291 emakumeak dira, 2019ko edizioan baino 29 gehiago.\n34 urte beteko dituen eta 2020ko ekainaren 13an ospatuko den frogan parte hartzeko aurreinskripzioen arteko zozketa online egin da aurten eta emaitza ondorengo estekan ikusgai dago: https://www.augeweb.com/azar/es67523\nGuztira, erabilgarri dauden 700 plazetatik 600 dortsal zozketatu ditu antolakuntzak eta gainerako 100 dortsalak, finkatuta dauden kupoak betetzeko gorde ditu (Top 10ak, Top 20ak, emakumezkoak/gizonezkoak, euskaldunak/nazionalak/nazioartekoak,…). Behin kupoak beteta, gordetako 100 dortsaletatik soberan geratzen direnak, itxarote zerrendan dauden triatletei egokituko zaizkie hurrenkera zorrotzari jarraituz.\nDortsalen zozketarekin batera, Zarauzko Triatloiak Haritz Eizagirre diseinatzaile zarauztarrak garatu duen irudi berria ere aurkeztu du. Zarauzko herriaren hain bereizgarria den “Z” handia izango da hemendik aurrera froga arrakastatsuaren logo berria. Hiru marrez osatutako irudia, hain zuzen ere, triatloiak berak dituen hiru kirol proba irudikatzeko asmoz egindakoak. Itsasoaren bitartez lotutako bi herri: Getaria eta Zarautz. Era berean, triatoiaren antzinakotasuna nabarmendu nahi izan da lehen frogaren data irudi berrian bertan txertatuz. Zarauzko Triatloiaren balore eta ezaugarriekin guztiz bat datorren logo berria, beraz.


Kattalin Miner - PostData\nTene Mujika bekaren XIII. deialdia\nArtikuluak, Elkar, Liburuak\nKattalin Miner, Tene Mujikako azken irabazlea.\nDebako Udalak eta Elkar argitaletxeak, Euskal Herriko historia hurbilaren ezagutza zabaltzeko eta gure literatura aberasteko asmoz, XIII. Tene Mujika beka sortu dute, 6.000 euroko diru-laguntza emango duena, ondorengo oinarrien arabera:\n1. Gure herriaren azken 70-60 urteetan izandako pertsona, talde, gertakari edo mugimenduren bati buruzko liburuak egiteko proiektuak aurkez litezke (adibidez: biografiak, kronikak, erreportajeak, saiakerak, elkarrizketak, ikerketak…); lanak jatorrizkoa eta euskaraz sortua izan beharko du, aurrez argitaratu nahiz saritu gabea.\n2. Proiektuak aztertzean, bi ezaugarri hartuko dira batez ere kontuan: testuaren beraren kalitatea eta gaiaren interesa. Ez da fikziorik onartuko baina bai materialaren lanketa literarioa, idazleak hala nahiko balu; dibulgazio-lanak bezala egin litezke ikerketak, baina ez espezialistentzat bakarrik idatzitakoak.\n3. Parte-hartzaile bakoitzak ondorengoak aurkeztu beharko ditu, emailez atxikitako dokumentuan:\na) Idazlearen curriculum laburra, orri batean, argitara emandako lanak aipatuz, baita harremanetan jartzeko helbide eta abarrak ere.\nb) Idatzi nahi duen lanaren azalpena, 3-6 orri bitarteko luzerakoa, egoki iritzitako ezaugarriak zehaztuz; hala nola, gaia, egitura, iturriak, metodologia, aurreikusitako luzera, estiloa…\nc) Idazlanaren lagina edo erakusgarria, 15-20 orrialde bitartekoa.\n4. Proiektuak 2018ko abenduaren 10 arte bidal litezke helbide honetara: artxiboa@deba.eus\n5. Idurre Eskisabelek, Imanol Muruak eta Aitor Zuberogoitiak osatutako epaimahaiak, jasotako proiektu guztiak aztertu eta haien arteko bat izendatuko du irabazle 2019ko urtarrila amaitu baino lehen.\nAurkeztutako lanek behar adinako kalitaterik ez dutela iritziz gero, beka eman gabe utz dezakete epaimahaikoek.\n6. Bekako diru-kopuruaren erdia izendatu bezain laster jasoko du irabazleak, eta beste erdia, idazlan amaitua entregatu eta epaimahaikoek onespena emandakoan, lehen erdia jasotzen duenetik urtebetera hain zuzen ere.\n7. Irabazleak, izendapena jaso eta urtebeteko epea izango du gehienez, idazlan amaitua antolatzaileei helarazteko. Bitarte horretan egileak hasierako proiektua aldatu nahi izango balu, epaimahaikoei jakinarazi beharko die aldaketaren berri eta haien onespena jaso beharko du.\n8. Idazleak bere lana entregatuko ez balu, edo idazlan horren izaera eta kalitatea, epaimahaikoen iritziz, proiektuan azaldutakoen aldean nabarmenkiro kaxkarragoak balira, idazleak itzuli egin beharko du jasotako dirua.\n9. Diru-laguntza jasotako idazlanaren jabetza egilearena izango da. Alabaina, lan horrek ezin izango du beste inongo beka edo saririk jaso, ez laguntzaren aurretik ez ondotik, argitaratu osteko sariak izan ezik.\nElkar argitaletxeak argitaratuko du idazlana, eta egile-eskubideak ohiko moduan ordainduko dizkio egileari. Epaimahaikoek onespena ematen dutenetik sei hilabeteko epean kaleratu beharko da liburua, eta bertan, bekaren aipamena egingo da nahitaez.\n10. Beka-deialdi honetan parte hartzeak, bertako oinarriak ontzat ematea dakar. Horien ulermenean zalantzarik balego, epaimahaikoei dagokie erabakitzea, eta, epaimahaikoek egin ezean, antolatzaileek erabakiko dute.\nKattalin Minerrek irabazi du Tene Mujika Saria, transexualitateaz ariko den proiektu batekin\nKattalin Miner kazetari hernaniarrak irabazi du aurtengo Tene Mujika beka, duela hamar urte bere burua hil zuen gazte transexual baten historia eta kasu hark izandako ondorioak aztertzeko egitasmo batekin. Euskal Herriko historia hurbilaz idazteko ez-fikziozko proiektuak saritzen ditu Debako Udalak eta Elkar argitaletxeak antolaturiko beka honek. Aurten aurkeztutako proiektuen artean Minerrena eman du irabazletzat Idurre Eskisabelek, Imanol Muruak eta Aitor Zuberogoitiak osatutako epaimahaiak, eta orain urtebeteko epea izango du kazetariak lana burutzeko, gero liburu gisa argitara dadin.\nAmaia-Aimar Elosegi hernaniar transexualak bere buruaz beste egin zuen 2007an, eta, hamar urteren buruan, haren lagun Minerrek zenbait galdera egin nahi ditu: nor zen Amaia-Aimar? Zer utzi nahi izan zuen ondorengoentzat? Nola oroitzen da, oroirtzen bada, gertakari hura? Nola aldatu da, aldatu bada, transexualekiko ikuspegia hamar urte hauetan? Zein leku eman diogu gure memoria intimo eta kolektiboan gertakari hari? Memoriaz, suizidioaz eta transexualitateaz gogoeta egin nahi du Minerrek, besteak beste, bere oroitzapena eta hainbat jenderen lekukotasuna baliatuz. (Irakurri +)\nLoraldia festibala martxoaren 7tik apirilaren 8ra\nArtikuluak, Elkar, Liburuak, Musika\nLoraldia festibala izango da martxoaren 7tik apirilaren 8ra Bilbon. Egitarau zabala sortu dute antolatzaileek 5 asteetan zehar eskaintzeko Bilboko toki anitzetan. elkar Taldeak ere bere aletxoa jarri nahi izan du festibal honetan. Horregatik, ondorengoa proposatzen dizu:\nArgazkilaria: Josu Izarra\nApirilak 8 abril, larunbata / sábado\nMIKEL URDANGARIN. Margolaria diskoaren aurkezpena\nMikel Urdangarin + banda (Rafa Rueda, Koldo Uriarte, Angel Celada, Jon Cañaveras eta Nika Bitchiasvili)\nMargolaria (Elkar) lan berria Loraldian aurkeztuko du aurrenekoz.\nKattalin Miner-en “Nola heldu naiz ni honaino” liburuaren aurrerapena\n–Oso pozik gaude zure lanarekin.\nAurrean ditut enpresako hiru izen garrantzitsuenak esku artean paperak dituztela, urduritasuna adierazten duten lasaitasun plantak eginez.\n–Azkeneko proiektuan ikusi dugu enpresa honetan bilatzen duguna, autonomia, zuhurtziaz jokatzea, lana aurrera ateratzeko ahalmena, erabaki estrategikoak hartzeko gaitasuna, proiektu-arduradunei karga kentzeko prestasuna…\nLoreak dirudite eta ez kaleratze aurreko hizketaldi adeitsua; beraz, arduraz jokatuz, galdetzera ausartu naiz:\n–Bezeroak pozik daude?\n–Bezeroak eta gu, Jezabel –esan dit egitura hierarkizatuan bigarren postua duen gizonak.\nUste nuen bilera hau, formalki, proiektuaren balorazio-bilera besterik ez zela, eta urduritzen hasia naiz, nire eta haien artean dagoen mahaiak sortzen duen banaketaz ohartuta. Ez baita “ekipoko” balorazio bat, baizik eta “gu” eta “zu” banatzen dituen hizketaldi formalismoz josia.\nHala jarraitu dute galderekin, ea nola ikusten dudan neure burua enpresan, gustura ote nagoen, zerbait botatzen ote dudan faltan… Eta ni, heziera oneko umearen gisan, baietz, gustura nagoela, enpresa ona dela, taldean lan egitea gustuko dudala eta halakoak esanez.\nAurrekariak alde batera utzita, Mercedesek, enpresa-burua denak, bota du azkenik galdera:\n–Jakin nahi genuke, azken lanetan ikusitakoaren ostean, zera, interesik izango zenukeen, bada, proiektu zuzendari izateko. Badakizu, zure ekipoa osatu eta bezeroekin lan egin, zuzenean erabakiak kontsultatu beharrik ez… Soldata ere horren araberakoa litzateke, noski… (Irakurri +)\nElkar argitaletxeko udaberriko nobedadeak\nElkar argitaletxea buru-belarri ari da lanean argitarapen berriak kaleratzeko. Dagoeneko udaberri honetako nobedade zerrenda zehaztuta du, eta datorren astean hasiko da liburu berri horiek aurkezten; lehena Kattalin Miner-en Nola heldu naiz ni honaino liburua izango da.\nNola heldu naiz ni honaino – Kattalin Miner (Igartza Saria)\nKaleratze data: otsailak 16\nEnpresan mailaz eta soldataz igotzea, herentzia bat jasotzea, etxe bat erosi ahal izatea, lagun ugari edukitzea… Arrakastaren laukitxo guztiak beteak ditu Jezabelek, argi du zer nahi duen bizitzan eta zirt-zart hartu ohi ditu erabakiak. Halako batean, ordea, txikikeria batekin paralizaturik geratuko da.\nKoadernoa zuri – Arantxa Iturbe\nKaleratze data: martxoak 9\nBi ahizpa, urtetan elkar ikusi ez dutenak, bat-batean amaren heriotzak berriro elkartu dituen arte. Asko dute batak besteari esateko, urrun egon diren bitartean bakoitzari gertatu zaizkionak, eta baita lehenagotik nork bere kolkoan gordetakoak ere. Otzan eta esanekoa izana da bata, errebelde eta lotsagabeagoa bestea, ama estu eta zurrunaren alabak biak ere.\nKattalin Miner XVIII. Igartza Sariaren irabazlea\nIgartza Saria irabazi berri du Kattalin Minerrek (Hernani, 1988) “Kafe beteak” nobela proiektuarekin, erabaki behar eta ezinean kateatuta sentitzen den emakume bati buruzko historia.\nEzaguna zara komunikabideetako kolaborazioetatik, aktibismo feministatik… Nondik eta noiztik datorkizu literaturarekiko lilura, harremana?\nEsan ohi den gisan, “betidanik” irakurri izan dut asko, baina egia esan kazetaritzako 3. mailan Iratxe Retolazaren ikasgaian hasi zen harekiko pasioa, ikerketarakoa, analizatzekoa. Karrera amaituta, Literatura Konparatuko masterra egin nuen, beraz bai, azken urteetan asko irakurri ez ezik irakurketak egiten aritu naiz. Idatzi ere beti idatzi izan dut, baina ez hainbeste nobela formatuari begira. (Irakurri +)


Naturaren eta graziaren mobimendu\nkontrariosko eta diferentes\nEne semea edo ene alaba, emozute ungi goardia naturaren eta graziaren mobimenduei, zeren hagitz subtil eta osoki kontrarioak baitire, eta gizon batek hagitz ispiritual eta argitua behar du izan, hekien ungi ezagutzeko.\nGuziek ona desiratzen dute, eta zerbait on bere erranetan eta egiñetan pretenitzen dute; hargatik onaren itxurak hañitzak trunpatzen ditu.\nNatura artifizioz bethea da, eta haiñitz bere peitez eta xarmez bereganat thiratzen, irabasten eta trunpatzen du; eta bere satisfazione propioa du xedetzat.\nBaiñan grazia kontrarat sinpletasunean dabilla; gaitzaren aparentziarik mendreenei ihes egiten diote, esta artifizioz baliatzen, eta xoilki gauza guziak Iainkoagatik, zeiña baithan bere askeneko fiñean bezala errepausatzen baita, egiten ditu.\nNaturak estu hil nahi, estu presatua eta bentzutua izan nahi, pena du obeditzeko, eta estu nahi sujet errenda dezaten.\nBaiñan graziak kontrarat arimak bere burua mortifika dezan, sensuei resistenzia egiñ diozoten, azpiko den, benzutua den libertaterik estuen nahi du, baiñan bai instrukzionearen aspian arrastatua den, estu nahi izan nihoren nausi baiñan Iainkoaren aspian bizi eta egon nahi du, eta prest da Jainkoaren amoreagatik beheratasun handirekien kreatura humanoari humiliatua izateko.\nNatura bere intres propioarentzat trabaillatzen da, era zer abantailla bertzeetarik thira ahal dezakeen konsideratzen du.\nGraziak zer zaion progotxusko eta bere komoitatearentrat estu konsideratzen, baiñan bai zer hañitzen abantzamenduarentzat zerbitza ahal deiteken.\nNaturak ohoratua eta errespetatua nahi du izan.\nGrazia ohore eta gloria guziak Jainkoari errendatzerat fidel da.\nNatura konfusione eta mesprezioarentzat beldur da.\nGraziak Iesu Kristoren amoreagatik boskariorekien hek sofritzen ditu.\nNaturak alfertasuna, eta gorphutzeko errepausua maite du.\nGrazia eziñ alfer dagoke, eta bihotz handirekien trabaillua besarkatzen du.\nNaturak gauza eder eta kuriosak bilhatzen ditu, eta grosier direnentzat abhorrimendua du.\nGraziak gauza sinpletan eta behera direnetan plazer hartzen du, estu gogor dena mesprezatzen, eta estoakote bestimenda zahar eta erabiliei ihesi.\nNaturak denborako gauzei begiratzen diote, irabazi batez boskariotan da, eta kalte tenporal batez tristatu ondoan, induriasko hitzik mendreenaz asarratzen da.\nBaiñan graziak sekulako gauzak konsideratzen ditu, etzaiote munduko gauzei juntatzen, esta munduan arriba ahal dakiskion deusez ere trublatzen, eta esta halaber hitz gogorrez asarratzen, zeren bere thresor eta boskarioa zeruan eman baitu, zeiñetan baitaki deusik estela galtzen.\nNatura abaritios da, nahiago du hartu eman baiño, bere zaiskon gauza propio eta partikularretan plazer hartzen du; grazia kharitatetsu da, ontasun komuna maite du, bakhar zaionari ihes egiten dio, gutiz kontentatzen da, eta uste du dohatsutasun handiago bat dela ematea ezen ez errezibitzea.\nNaturak kreaturetarat du bere jaidura, hala nola gorphutzaren satisfatzerat, banitaterat eta solas banoetarat.\nBaiñan graziak Iainkoaganat eta bertuterat thiratzen du, kreaturei ukho egiten diote, munduari ihes egiten dio, haragiaren desirentzat abhorrimendua du, entretenimendu eta bisita progotxu gabekoak gutitzen ditu, eta publikoki agertu behar duenean ahalkatzen da.\nNaturak atsegiñ hartzen du zenbait konsolazione kanpoko errezibitzeaz, zeiñetan bere sensuen satisfakzionea kausitzen baitu.\nGraziak kontrarat Iainko xoila baithan kausitzen du bere konsolazionea; eta ageri diren guziak mesprezatzen dituela, ontasun suberanoan baizen estu kausitzen bere boskarioa.\nNaturak bere intres propioa dela kausa, gauza guziak egiten ditu, zenbait ontasun norbaiti egiten badio, esparantza du bertze okasione batena ontasun bera edo handiagoa errezibituko duela; eta hartaz pagatua izaren dela, edo errezibituko duen fagoreaz, edo ematen diotzoten laudoriez, eta desiratzen du oraiño egiñ duena; eta ematen duena hagitz konsidera dezaten.\nGraziak kontrarat estu denborako gauzarik bilhatzen, estu bertze saririk Jainko xoila baizen, eta ontasun tenporal beharrenak eskitu desiratzen, eternalen ardiesteko zerbitza ahal dakiskion bezanbat baizen.\nNaturak atsegiñ hartzen du ahaide eta adiskide hauñitz izateaz, nobleziaz eta ethorki handitarik izateaz glorifikatzen da, presuna puxanten alderat konplazent da, aberats lausengari da, eta bere iduritakoak aprobatu ondoan, hekiekiñ plazer eta kuntentamendu hartzen du.\nGraziak kontrarat bere etsaiak maite ditu; eta esta adiskideen nonbre handiaz altxatzen. Haren errespeturat nobleenak bertutetsuak dire.\nPobreei aberatsei baiño fagore gehiago egiten diote, eskitu gehienik puxant direnak lausengatzen, baiñan inozent aflijituarekien sofritzen du; arima sinple eta sinzeroak maite ditu, eta ez dobleak eta artifizios betheak.\nOnak bethiere biderik perfektenean gerotik gerora abantza dezatela, eta bertute guzien pratikaz Iainkoaren semearekiñ igoal egiñ deitekela, exhortatzen ditu.\nNatura eskasaz eta faxeriaz pleintatzen da.\nGraziak pena eta pobrezia konstanki sofritzen ditu.\nNaturak bere burua bilhatzen du, eta gauza guziak bereganatzen ditu, bere buruarentzat gonbaratzen da, eta kontra egiten diotenei, hark ere halaber orobat egiten diote.\nGraziak kontrarat gauza guziak Iainkoaganat lehenbiziko prinzipio eta ithurrirat bezala, zeiñetarik isurtzen baitire, ekhartzen diotza, estio bere buruari ontasunik batere atribuatzen, estu abantailik batere hartzen, estu kontestatzen, estu bere abisua bertzeena baiño gehiago estimatzen, baiñan sentimendu eta ahal dituskeen argi guziak zuhurtzia eternalaren, eta Iainkoak hetaz egiñ behar duen jujamenduaren azpian, ematen ditu.\nNaturak sekretuak eta berriak desira handirekiñ jakin nahi ditu; kanpoan agertu nahi du, eta sensuez ezagut ahal deiteken guzia tentatu eta frogatu nahi du, halaber desiratzen du ezaguthua izateaz, eta fiñean laudorioak eta gizonen admirazionea ardiets ahal diozoketen gauzen egitea.\nBaiñan grazia esta gauza kuriosen jakiterat, eta berrien aditzerat penetan ematen, zeren eta baitaki pasione hori gure baithan gizon zaharraren korrupzionetik lortzen dela, eta deusik estela lurrean berri eta iraupeneko denik.\nSensuen bridatzen konplazentzia banoei ihes egiten, justuki laudatuak eta admiratuak ahal leitesken gauzen humilitatearen aspian estaltzen, gauza eta zientziako argi guzietan arimaren progotxua eta Iainkoaren gloria bilhatzen, irakasten daroku.\nHura poseditzen duenak estu sekulan laudatua nahi izan, ez bere baithan, ez eta ere bere gauzetan, baiñan nahi du Iainkoa bere dohaiñetan den benedikatua, zeiñak kharitate liberal batez gauza guziak abundantki ematen baikitu.\nGrazia hori argi naturaz goragoko bat da, eta Iainkoaren ontasun partikular bat.\nPropiki hautatuen zigillu eta salbamendu eternalaren bahi bat da, haek gizona lurreko gauzen amudiotik altxatzen du, zeruko gauzak hari maitarasteko, eta haragisko zenetik, egiasko ispiritual errendatzen du.\nZenbatenaz beraz natura flakatuago eta bentzutuago baita, hanbatenaz grazia handiagoa komunikatzen da, eta barneko gizona egun guziko bisita berriez baratxe baratxe Iainkoaren imajina eta iduriaren arabera berriz formatzen da.


Irakurle Kluba / Club de Lectura: Ez zen diruagatik. Martxoak 26 Marzo - Zallainfo\nHome / Ana Jaka / biblioteca / Bizkaia / club de lectura / Cultura / Encartaciones / Enkarterri / Ez zen diruagatik / Irakurle kluba / Kultura / liburutegia / Zalla / Zallainfo / Irakurle Kluba / Club de Lectura: Ez zen diruagatik. Martxoak 26 Marzo\nIrakurle Kluba / Club de Lectura: Ez zen diruagatik. Martxoak 26 Marzo\n3/23/2015 Ana Jaka, biblioteca, Bizkaia, club de lectura, Cultura, Encartaciones, Enkarterri, Ez zen diruagatik, Irakurle kluba, Kultura, liburutegia, Zalla, Zallainfo\nEl 26 de marzo a las 18:30h tendrá lugar el Club de Lectura en euskera,\nen el que se charlará sobre la novela "Ez zen diruagatik".\nMartxoaren 26an, 18:30etan, euskarazko Irakurle Klubaren 3. saioa egingo da Kultur Etxean. Oraingo honetan, kazetaria den Ana Jakaren lehenengo eleberria euskaraz aukeratu da, "Ez zen diruagatik".\nEmakume zakar eta zabar samarra da Olga, istorioaren protagonista, etorkizunik gabeko harreman batean kateatua dagoena. Pisukidea da Dani, etxetik ihes egin eta zerbitzari gisa lan egiten duen gaztetxoa. Eta, bestetik, Mikel, bizimodu normalagoa daramana, baina iraganetik dakarren zamatik askatu ezin duena. Pertsonaien harremanetan, haien psikologian eta sentimenduetan oinarrituriko eleberria dugu hau. Adiskidetasunaren balioa, leialtasunaren zentzua, bikotekide bati zer eskatu ahal diogun, diru ezak sortzen dizkiguten katramilak… dira orri hauetan topa daitekeen zenbait osagai.


Euskararen Eguna ospatuko dute gaur Euskal Herrian eta munduan zehar barreiatutako euskal komunitateetan\nFIVUko ordezkari uruguaiarrek joan den uztaileko Mundu Biltzarrean jaso zuten iazko Euskararen Egunean Diasporan euskara ikasten dutenei emandako saria (arg. EuskalKultura.com)\nGaur abenduak 3, Xabierko Frantziskoren Eguna, Euskararen Nazioarteko Eguna ospatuko dute Euskal Herrian eta munduan zehar barreiaturiko euskal komunitateek. Asko izango dira euskal hizkuntza aldarrikatzeko 1949an Eusko Ikaskuntzak lehenengoz ipini zuen hitzordu honekin bat egingo duten euskal etxeak. Gaur astelehena izanik, izan dira deialdia aurreko eta ondoko asteburuetara aldatu duten komunitateak, baina baita ere gaur astegunez egiteko mantendu dutenak. Euskal Herrian, ekitaldi nagusia gaur arratsaldez gauzatuko da, Gasteizko Artium-en, arratsaldeko zazpi t'erdietatik aurrera.\n'Pixka bat es mucho' da aurtengoan Ukan birusak Euskararen Eguna dela-eta Euskal Herrian zein euskal Diasporako kideen artean zabaldu nahi izan duen mezua, alegia euskararentzat ez dagoela ekarpen txikiegirik, guztiak baitatozkio ongi. Guztiok egin genezake zerbait euskarari laguntzeko, errespetu aktibotik hasita. Euskara dakigun heinean mintzatzeaz gain horrek zer nahi duen esan? Bada behar bada euskarari presentzia duina ematea geure euskal etxeko ohar, afixa eta komunikazioetan; edo behar bezala lagundu eta animatzea euskara eskoletara doazen gazteak; eta, argi eta garbi, zeozer dakitenei dakitena erabiltzen laguntzea, balio bat ematea ahalegin horri geure euskal etxearen barruan, guztiak laguntzen baitu, 'pixka bat asko izan baitaiteke'. Horra Euskararen Eguneko aurtengo mezua.\nAurtengo lelo horrek, Ukan birusak berak eta beste hamaika lagunek zein leku eta ekinbide desberdinetan euskararen erabilera egiten duten jendeek bilgune fisiko edo birtuala izango dute gaur arratsaldean, Euskararen Eguna dela eta euskal instituzioek Gasteizko Artium Museorako egin duten deialdia. Ibarretxe lehendakaria buru izango duen ekitaldi honetan zehar Ukan 2007 saria emango zaio euskal hizkuntzari ekarpen esanguratsua eskaini dion pertsona edo erakundeari. Gogoratu saria iaz Uruguaiko Lucía Méndez eta Paola Bellari eman zitzaiela bideokonferentziaz, munduko hainbat tokitan euskara ikasten ari direnen izenean. Sari fisikoa --Ukan irudikatzen duen estatuatxoa-- Bilbon uztailean egin zen Euskal Gizataldeen Mundu Biltzarrean jaso zuten FIVU federazio euskal uruguaiarreko ordezkariek.\nDiasporako deiak eta ENE Saria\nEuskal Herriko beste leku batzuetan, baita Diasporan ere, deialdi frango egin dira Xabierko Frantziskoren egun honetan euskararen inguruan biltzeko. Izan ere, askok Diasporako euskaldunen aitzindari ospetsutzat daukate 1552an gaurko egunez euskarazko hitzak ahotan Xang-Txuan uhartean hil zen santu nafarra. Diaspora eta euskararen arteko lotura ere ospatu da joan den asteburuan besteak beste Bartzelona, Washington, Madril, Mexiko, Chino, La Plata, Paris, Mar del Plata, Jose C. Paz, General Rodriguez, Chascomus, Laprida eta Tres Arroyos-en egin diren Euskararen Eguneko ekitaldietan, eta oroituko da gaur bertan egingo direnetan, besteak beste Madril, Chivilcoy, Buenos Aires, Montevideo, Saladillo, Mar del Plata eta Ontarion, eta datorren asteburuan Buenos Aires, Shanghai, Mar del Plata, Cañuelas, Parisen-eta egingo direnetan, gutxi batzuk aipatzearren.\nAldi berean, gaurko egunean zehar aditzera emango dute Eusko Ikaskuntzak eta EuskoSarek aurtengo ENE sariaren irabazlearen izena. Jakina denez, honakoan bigarren aldiz banatuko da iazkoan Argentinako Mar del Platako 'Artaburu Euskaltzale Elkartea'ren jarduna nabarmendu zuen sari hau. Antolatzaileek 'Euskal Herritik kanpo Euskararen alde gehien lan egin duten erakundeei' euren lana eta dedikazioa aitortu eta eskertzeko sortutako saria da ENE Saria.\nEusko Ikaskuntza eta 2007 ENE Saria\n2006an munduko euskara ikasleei eman zitzaien Ukan saria (erd.)\n2006ko abenduaren 4an EuskalKultura.com-en argitara emana\nZaratarik gabe baina bizitza osoan euskal kulturaren alde gogor lan egindako Anna Mari Aguirre newyorktarra hil da\n"Badago jendea Buenos Aires eta Montevideon Mintzanetez euskara praktikatzen laguntzen Bilboko eta EHko jendeari"


Gabonetako lanak: bederatzi trikimailu postua zurea izan dadin! | Consumer\nGabonetako lanak: bederatzi trikimailu postua zurea izan dadin!\nGabonetan lana bilatzen bada, jarrera positibo batek curriculum zabal batek baino ate gehiago ireki ditzake\nEgilea: Blanca Álvarez 2015-ko abenduak 14\n2015eko Gabonetako lan kanpainak ondo margotu du”, diote adituek. Adecco giza baliabideen konpainiaren arabera, aurtengo azarotik urtarrilera 850.000 lan-kontratu baino gehiago egingo dira, krisiaren aurreko zifren antzekoak. Lanpostu horietako bat berea izatea nahi dutenentzat, erreportaje honen aholkuak zuzentzen dira. Bertan gogorarazten da, egun hauetarako (ostalaritza, merkataritza…) sektore egokian bilatzeaz gain, dinamikoa, malgua, jendearen dohaina eta estresa kudeatzen jakin behar dela. Ezaugarri horiek enpleguaren ateak ireki ditzakete, aldi baterako kontratazio horietan curriculuma curriculum zabal batek baino gehiago baloratzen baita.\nGabonak hurbiltzen direnean, lan-eskaintzak handitzen ari dira, batez ere merkataritzan, ostalaritzan, sukaldaritzan, turismoan eta banaketan, eta sektore izarrek ere bai. Gabonetako lan bat lortzeko – batzuetan, enplegu mugagabearen ataria da -, konprometitua, dinamikoa, antolakuntza-dohainak eta enpatia agertzea komeni da… Horrela egiten bada, postua gurea izan daiteke!\n1. Erakutsi dinamikoa\nGabonetako lanek askotan eskatzen duteegokitzapen azkarra. Gainera, ohikoa da lan pila bat egotea, denbora-tarte oso txikiekin kudeatu behar direnak. Hori dela eta, dinamikoak izatea, kezkak eta ekimena izatea langile gisa, logistika-, banaketa- eta merkataritza-lanetarako hautagai ezin hobea bihur daiteke hautagaia.\n2. Arduratsua eta konprometitua izatea\nEnplegatzaile orok enpresarekin konprometitutako jendea bilatzen du, arduratsua, arduratsua, baita aldi baterako lana ere. Gainera, kontuan izan behar da une hori dela, izan ere, konpainiak oporretan dauden langileen bidezkoak dira eta hautagaia ikusgarriagoa da. Modu serioan lan egiteak aukera eman dezake enpresan.\n3. Erakutsi enpatia\nEgun horietako ohiko lanpostuak hautagaiarenak izan daitezke, pertsona enpatikoa bada, eta erraz jar daitezke bestearen lekuan. Bezeroari arreta emateko dohainak izatea, pazientzia izatea… gaitasun ezin hobeak dira menpekotasun, zerbitzari edo harreman publiko gisa lan egiteko.\n4. Ordutegi-erabilgarritasuna eskaintzea\nGabonetan, modu esponentzialean handitzen da saltokietako, dibertimenduko eta abarretako lan-karga. eta langileen ordutegia luzatu egiten da. Arrazoi horiengatik, ordutegi-erabilgarritasuna eta jarrera ona izanez gero, pertsona sendoa da merkataritzan, ostalaritzan edo banaketan lanpostua lortzeko.\n5. Lanerako jarrera\nEgin beharreko zereginen aurrean, jarrera ezinbestekoa da. Lourdes Vargasek, giza baliabideen aholkulariak, Adecco fundazioaren 15. urteurreneko gidan jarrera positiboa izanez gero, lur asko irabazi du. Kexak eta atsekabeak ez dira ondo jasotzen lanean, eta are gutxiago —adibidez, Navidadeko jaien kasuan— denbora gutxian lan asko egin behar direnean. Gainera, lanerako eta ahaleginerako gaitasuna izatea eta pertsona bat prest izatea espero da. Curriculum zabala baino ate gehiago irekitzen dituen jarrera horrek edozein postutara jo dezake.\n6. Malguak izatea\nGiza baliabideetako profesionalek hobekien balioesten duten gaitasuna malgutasuna da Espainian. Ezaugarri hori funtsezkoa da lanpostu guztietan, baita Gabonetan ere. Lankide asko izaten dira egunero, lan-karga handia dago guztientzat… Horregatik, gerria eta aldaketetara azkar egokitzeko gaitasuna izanez gero, lortu nahi den postua gertu egon daiteke!\n7. Estresa kudeatzen jakitea\nLan-karga handiak, presak eta Gabonetako lan askoren eskakizunak (ostalaritza, merkataritza, logistika…) estres handia sortzen dute. Ondo kudeatzeko gai direnek aukera dute. Nola egin? Sabina Serranok, zuzendaritza-garapenerako coach eta trantsizio profesionalak, adierazi du premiazkoa dela presazkoa izatea, nerbioak galdu gabe, eta gure buruak eta lankideak lasaitu eta kontrolatzea. Horrela, lanpostu bat lortzeko aukera gehiago izateaz gain, hori luzatu egin daiteke.\n8. Antolatzeko gaitasuna izatea\nOso eraginkorra da baliabideak erabiltzeko eta zereginak eraginkortasunez eta eraginkortasunez garatzeko trebetasuna. Eta banaketa-lanetan funtsezkoa da, baina baita zaharberritze-sektoreko eta aisialdiko lanpostuetan ere.\nIrudia: U.S. Army Corps of Engineers Europe District\n9. Jendearen dohaina izatea\nPertsona abandonatuek, gogoz, komunikatzeko gaitasun handiarekin eta jendearen dohainarekin, ehunka lanpostu lor ditzakete Gabonetan, animatzaile gisa, festetan (helduak eta haurrak), benetako postontzietan edo Aita Noel ehunka denda eta enpresetan.\nHorrez gain, haurren atentzioan aditua bada eta antolatzeko gaitasuna badu, ludoteketan eta haur-aisiako zentroetan lan egiteko asmoa dago, eta eskolako oporrekin guraso askorentzat ia oinarrizko premia bihurtzen da.


Hemen da Mahai Jokoen Jaialdiko edizio berria, aurten ere adin guztietako herritarrei zuzendua — Amorebieta-Etxanoko Udala\n•\tJaialdiaren 11. Edizioa izango da aurtengoa eta datorren azaroaren 27an eta 28an egingo da; izena aldez aurretik eman behar da. •\tEgunean bertan mahairen bat libre egonez gero, etorrera ordena errespetatuz beteko da.\nAisialdi-eskaintza batekin dator Amorebieta-Etxanoko Udala azaroaren 27ko eta 28ko astebururako: `Jokoan´. Mahai jokoetan oinarritutako aisialdi proposamena da honakoa, lagunartean zein familia giroan aritzeko aproposa. Aurtengoa, Mahai Jokoen Jaialdiaren 11. Edizioa izango da, eta Zelaieta Zentroko Amorebieta IV pilotalekuan egingo da, 11:00-14:00 eta 16:00-20:00 ordutegian.\nIzen ematea eta beste hainbat neurri\nJaialdian parte hartu nahi duten familiek aldez aurretik eman beharko dute izena, eta ezinbesteko baldintza da partehartzaile guztiak apuntatzea. Horretarako bi bide dituzte: Gazte Informazioko bulegora gerturatuta edo telefonoz, 94 630 06 49 zenbakira deituta. Izena ematerakoan lekua eta ordua erreserbatuko beharko dira, eta mahai bakarra, hau da, txanda bakarra erreserbatu ahal izango da egun bakoitzeko. Era berean, antolatzaileek gogoratu dute esleitutako ordua baino bost minutu lehenago hurbildu ahal izango direla partehartzaileak Amorebieta IV pilotalekura, eta uneoro erreserbatutako mahaian egon beharko direla.\nBestalde, egunean bertan mahairen bat libre egonez gero, etorrera ordena errespetatuz beteko direla jakinarazi dute antolatzaileek.\nAzkenik, gogoratu dute maskara eta gel hidroalkoholikoa erabiltzea derrigorrezkoa izango dela.


Homeland film laburra, Pasaiako Ikuska jaialdian lehiatuko da | Etxepare Euskal Institutua\nHomeland film laburra, Pasaiako Ikuska jaialdian lehiatuko da\nEgunotan, azaroaren 15etik 23ra, Ikuska Pasaiako film laburren XVI. Erakustaldia, burutzen ari dira Trintxerpen. Aurtengo edizioan Homeland laburmetraiak hartuko du parte, Etxepare Euskal Institutuak eta Donostiako Surfilmfestibal jaialdiak bultzatutako film laburrak.\nAtzo, azaroaren 18an, pantailaratu zuten filma, eta pasa den astean, azaroaren 11an, Oarsoaldeko euskaltegietako ikasleentzako emanaldi berezia burutu zen. Ikasle horiek Mintzalagun sarirako bozkak emango dituzte, eta jaialdiko sari guztien irabazleak hilaren 22an iragarriko dira, jaialdiko itxiera ekitaldian (Trintxerpeko alkateordetza, 19:00).\nHomelandek, surf zinemagintzan oso ezaguna den Cyrus Sutton zuzendariaren euskararen eta euskal kulturaren gaineko begirada eta hausnarketa jasotzen ditu. Hainbat nazioarte mailako surf zinemalditan ikusgai izan da honezkero, eta baita London Spanish Film Festivaleko Basque Window sailean. Kantauriko olatuak gidatuta, paisaia ahaztezinak zeharkatzen ditu, itsaslabarrak, baserri zaharrak… egungo euskal kulturaren giroa era bitxian islatuz.


NEWS7 by OLATZ ZABALETA - Issuu\n1. BERRIAK Jasangarritasunaren aldeko emakumeak\nEmakume zientzialarien nazioarteko urtean, Hezkuntza, Unibertsitate eta Ikerketa eta Ingurumen, Lurralde Plangintza, Nekazaritza eta Arrantza Sailek, EMAKUNDErekin batera, planetaren jasangarritasunaren aldeko hainbat emakume – zientzialariak, ingurumeneko adituak, soziologoak edo pedagogoak – egin duten lana azpimarratu nahi dugu. Horretarako, EAEko Derrigorrezko Bigarren Hezkuntzako ikasleentzat zuzenduriko idazlan lehiaketa proposatzen dugu. Gehiago\nGARBITU DEZAGUN MUNDUA!, EUSKADI 2011 Irailaren 16tik azaroaren 16ra Euskadik munduko 120 herri baino gehiagoko 35 milioi bolondresekin batera lan egingo du urtero ospatzen den “Mundua garbitzera” kanpainan. PNUMAren tartekaria den Unesco Etxearen bitartez, partehartzaileei ingurumenaren alde egindako ekintza bat aukera dezaten eskatzen zaie eta horren berri http://www.garbitudezagunmundua.org/eu webgunera bidaltzea. Ekintzak modu askotarikoak izan daitezke, hala nola: • Guneen garbiketa. • Baliabideen berziklapena eta berreskurapena (Adb: elkar-trukaketako merkatuak, jostailuen tailerrak, paper birziklatuaren tailerra,…) • Ura eta energia kontsumo jasangarria (Adb: kontsumo gutxiko bonbilak, lehio eta ateen isolamendua, urdifusoreak,…) • Lorategi eta ortuen egokitzapena. • Muhgikortasun jasangarriaren aldeko ekintzak: (Adb: eskolara ibiltzen, txirrindulaz edo patinez; kotxerik gabeko eguna,…). • Ingurumen sentsibilizazio eta informazioa (Adb: txoko berdea,…). Parte-hartzaileen ekarpenak Ingurumen Bolondresaren Mundu Egunean, abenduaren 5ean, aditzera emango dira.\nATARIAren udazkeneko agenda Agenda horrek biodibertsitatea ezagutu eta horretaz gozatzeko jarduera eta ekimen sorta batean parte hartzeko aukera emango digu. Eta, horrez gain, natura-ingurunea ikertzeko proiektuetan erabilitako teknika zientifikoetan sakontzen eta aurrera egiten ere lagunduko digu. Bioestatistikan aplikatzeko ikastaroak, harraparien mudaereduak ezagutzeko teknikak, otsoari buruzko mahai-ingurua, marruaren inguruko natura-ekitaldiak… lerro labur horien bidez ezagutarazi nahi dizkiguten adibide batzuk baino ez dira. Agenda osoa\nHaziak eta fruituak biltzea Sagarrak Ekologista Taldearekin Dagoeneko udazkenean gaude eta horrekin batera iritsi da basoko fruitu asko heltzeko eta biltzeko garaia. Sagarrak taldearentzat eta Ingurumeneko Boluntario Sarearentzat lan handiko garaia da: haziak biltzeko unea da Iruaretzetako haztegian (Basozelai) ereiteko, eta ondoren hazi horietatik gure basoak birsortzeko eta basoberritzeko erabiliko ditugun zuhaitzak jaioko dira gero. Hazi bila Malmasingo larreetara joateko bi data programatu ditugu: · Egunak: Urriaren 1a eta 29a, larunbatetan. · Ordua: goizeko 9:30ean · Tokia: Basozelaiko Gizarte Etxeko sarrerako atean (Basauri) Gehiago\nGasteizko Mendien babesa Eusko Jaurlaritzak 2012. urtean Gasteizko Mendiak babesteko aurrerapenak egongo direla berretsi du. Jaurlaritzaren Ingurumen Sailak gogoratzen du sailburuaren Aginte batek inguru hau babesten duela. Aurreikuspenaren araberan Baliabideen Antolamenduko Plana aurtengo amaiera eta datorren urtearen hasiera artean bukatuko da. Gehiago\nEtxe berdeak Nerbioi-Ibaizabal eskualdean Udaltalde 21 Nerbioi-Ibaizabalek “Etxe Berdeak” proiektua jarri du martxan, Klima aldaketa geldiarazteko erronkan eskualdeko etxeen inplikazioa bilatzen duen ingurumen-hezkuntza programa. Izena ematen duten etxeek, lan- jardunalditan hartuko dute parte, beraien ongizatea gutxitu gabe, programaren helburuak lortzeko lagungarriak diren neurri errazak ikasi eta partekatzeko. Gainera, sorta ekologiko bat jaso eta asistentzia tekniko baten laguntza iraunkorra izango dute, erronka lortzeko baliagarria izango zaiena. Gehiago\nErmuako ikastetxeak Azterkosta kanpainan Ermuako 170 ikasle baino gehiagok parte hartu dute aurtengo Azterkosta kanpainan. Pasa den urriaren 11an ikasleak eta irakasleak trenez abiatu ziren Debara kostaldea aztertzeko (kontutan izan behar da herri hau Ermuak itsasora duen ate naturala dela). Deban egindako landa lanaren bidez, ikasleek animalia eta landareak identifikatzeaz gain, kostaldean ekosistema bizia eta kontserbazioaren aldetik egokia dugula frogatu dute. Jarduera oso arrakastatsua izan zen udalerriko ikastetxe guztietako partaideak egon baitziren eta eguraldiak lagundu zuelako. El Correo\nIngurugelaren Garatu ikastaroak on-line Datorren azaroaren 9an, Ingurugelak Garatu planaren barruan bere bigarren formazio txandari hasiera emango dio. Egun horretan ingurumen hezkuntzako on-lineko formazio 3 ikastaroak martxan jartzen dira. Ikastaro hauek bai Agenda21eko koordinatzaileentzat edo talde sustatzailearen kideentzat baita hezkuntza komunitateko beste edozein irakaslerentzat pentsaturik daude. Bere xedea jasangarritasuna eta ingurumen hezkuntzako kultura zabaltzea da. ¾ Eskolako Agenda 21eko koordinazioa (azaroaren 9an). ¾ Eskolako Agenda 21eko sarrera (azaroan). ¾ Ura eta Eskolako Agenda 21 (azaroan). Gehiago\nMINTEGIA: Hirietan Haurren Mugikortasunari Proiektuak. Eskolako Bidearen IV. Topaketak\nCristina Enea Fundazioak eta Donostiako udalak, CENEAM (Cento Nacional de Educación Ambiental) elkartearen laguntzarekin, hirietan haurren mugikortasun autonomoa hobetzeko lanean ari direnen arteko topaketa eta esperientzia trukaketa bultzatu nahi dute jardunaldi honen bitartez. Mintegiaren helburuak: 1.\nHaurren hiri barruko mugikortasun programetan murgilduta dauden udal ordezkari eta teknikarien, ikastetxeen eta GKE-en arteko topaketa sustatzea, esperientzien, metodologien, baliabideen eta jardun onen elkartrukaketa errazteko.\nElkarrekiko ikaskuntza, elkarlana edota indarren koordinazioa bultzatu, esperientzia eta lan-eredu ezberdinen analisietatik abiatuz, baita eskolako bideen programen garapenean sortzen diren eragozpenen inguruan eztabaidatzea eta identifikatzea.\nCristina Enea Fundazioaren egoitzan izango da urriaren 27an, ostegunean.\nIzen emateak: 943 45 35 26 / cristinaenea@donostia.org\nEskualdeko prestakuntza Gipuzkoako hainbat herri edo zonaldetan, Eskolako Agenda 21eko gaiari buruzko prestakuntza saioak antolatu dira, adituen laguntzarekin: • • • • •\n2 ordukoak, hala nola “Mugikortasuna edo/eta Eskolara oinez” Debabarrenan, Bergaran, Hondarribian eta Oiñatin. 2 ordukoak ere “Ikastetxeetako erosketa berdea” Donostian eta Debabarrenan. 8 ordukoak “Elikadura Jasangarria”ri buruz Urola Garaian eta LeintzDebagoienan. “Biodibertsitatea”ri buruz 8 orduko ikastaroak Goierrin, Urola Kostan, Buruntzaldea Andoain-Urnieta Lasarte-Hernani-Usurbil eta Irunen. Laster INMA proiektua ( haurtzaroa eta ingurumena) ezagutzera emango da Debabarrenan eta Begara-Oinati zonaldean.\nAZTERKOSTA 2011 irteera: “Pakea Bizkaia” (Getxo) Irakasle eta talde buru mordoa bildu zen Getxoko Bela Eskolan irailaren 30ean eta urriaren 1ean. AZTERKOSTA laginketarako materialak hartu eta nola erabiltzen diren ikusteaz aparte, aurten “Pakea Bizkaia” programa ezagutu zuten. Kanpainari buruzko errepaso txiki baten ondoren, Andrea Ruizek, Pakea Bizkaiko tripulatzailea, bertan garatzen duten hezkuntza programa zertan datzan azaldu zuen. Itsasontziarekin egindako bidaiak ikasle gazteenei zuzendutako erreportaiak ikusi ondoren, ontzia bisitatzeko aukera paregabea izan genuen. Aipatzekoa da larunbatean izandako bisita, Unai Basurkorena hain zuzen ere, Pakea Bizkaia barkuaren kapitaina. Kafetxoa hartu ondoren, behin indarrak berreskuratuta, Ereaga hondartzan laginketarako materialak nola erabili behar diren azaldu zen. Horretarako uraren analisia burutu genuen, biodibertsitatea eta gizakiaren eraginaren azterketarekin batera. Gehiago\n5. errekonozimendurako formakuntza saioak “Eskola Jasangarrien” 5. Errekonozimenduaren bilerak eta ikastetxeetako jarduerak aurrera doaz. Ikastetxeek autoebaluazioa egiten hasiak dira eta horretan laguntzeko, prestakuntza saioak antolatu ditu Ingurugelak. Lehenengoa, Eibarko Armeria eskolan egin zen urriaren 7an, 40 bat lagun gerturatu zirelarik eta bigarrena leku berean urriaren 21ean egingo da.\nEA21aren eguna Juan Orobiogoitia institutuan (Iurreta) Iurretako Juan Orobiogoitia institutuan Eskolako Agenda 21 eguna ospatu dute, hainbat ekintza antolatuaz; ikastetxe osoan klaseak moztu dira 11:00etan eta hausnarketa txiki bat egin da; ospakizunaren zergatia, ikastetxean hartutako konpromisoak gogoratuz. nola?, ba… o Antolaketa eta prozedurari dagokionez: • Orientatzaileak tutoreei egun horretan eginbeharrekoa azaldu egin die. • Sailburuen bileran informazioa zabaldu da eta… • Sailburuak saileko bileran irakasleei berdez jantzita etortzeko abisatu. • Tutoreak bere taldean abisatu egun horretan berdez jantzita etortzeko. • Irakasle arduradunei egin beharrekoa azaldu. o\n… eta Eskolako Agenda 21 eguna honela garatu da; • 3. saioan (11:00etan) klaseak moztu dira eta zegokion irakasleak egunaren zergatia azaldu egin du … • ikasleen konpromisoen dekalogoa gogoratu ere eta • iradokizunen buzoia jarri dela adierazi eta zertarako den azaldu ere • ondoren EA21aren inguruko iradokizunak, proposamenak, kritikak… jasotzeko balioko duen buzoiaren inaugurazioa egin da eta . • ikasleekin patiora jaitsi • …eta bertan berdez jantzita etorri direnen argazki bat atera da\n4. TOKIKO AGENDA 21 Gune zuria Zallan Etxetresna elektriko eta elektronikoak batzeko zerbitzua abian jarri da, Zallako erdigunean, Tokiko Agenda 21en bulegoan, kiosko ondoan, asteazkenetan goizeko 10etatik eguerdiko 13,30 arte. Gehiago\nDonostiako eskola bidea: mugikortasun jasangarriago, seguruago eta osasuntsuagorako bidean Eskola bidea izeneko ekimenak, haurrak eskolara bide seguru batetik, oinez eta nagusien laguntzarik gabe joan ahal izatea sustatzea eta erraztea du helburu. Duela gutxi arte, oinez joatea arrunta zen, baina azken urteotan banaka batzuen mugitzeko modua bihurtu da. Haurrengan gero eta kalte nabarmenagoak sortzen ditu kotxez edo autobusez mugitzeko erak: ingurua ezagutzeko zailtasuna, beren kabuz hanhemenka ibiltzeko arazoak, egon zalekeria, kalean beste umeekin ez egotea eta abar. Aldaketa hori, gainera, gure errepideetako zirkulazioaren areagotzea eragin duen beste kausetako bat da. Gehiago\nIrailak 30ean 32 ikastetxeetako ordezkariak elkartu ziren IRAES 21eko ikasturte honetako bileran, Eibarreko Armeria Eskolan. Sarekide berriei harrera beroa egin zitzaien. Giro onean eta kafe soldidario baten inguruan ikasturte honetarako landu nahi diren lan-ildoak garatu ziren. Bilerari buruzko informazioa eta hortik aurrera martxan jarri diren ekimenei buruzkoa ere IRAES21eko blogean (http://iraes21.blogspot.com/). Sareko ikasleentzako ere beste blog bat jarri da martxan: http://iraes21-ikasleak.blogspot.com/. Ikasturte honetan IKASLEEN DEIA zabaltzen ari da gizarteko hainbat sektoretan. IKASLEEN DEIA irakurtzeko eta ados bazaude sinatzeko eta beste pertsonek zein erakundek, enpresak, elkartek... sinatzeko ikasleen blog honetan aukera daukazue: http://iraes21-ikasleak.blogspot.com/ . Zuen eta zuen ingurukoen sinadurekin kontatzen dugu, aurrera!!. Gehiago\nEstatuko CONFINT konferentzia prestatzeko bilera Urriaren 17an Estatuko CONFINT konferentzia prestatzeko taldea (CON) bildu zen Bilboko Ingurugelan. Bertan egon ziren Estatuko koordinatzailea den JosĂŠ Manu GutiĂŠrrez (Ingurugelako aholkularia) eta Kataluniako, Madrilgo eta Galiziako ordezkariak. Gasteizen, urtarrilaren 26 eta 27an, ospatuko den Estatuko CONFINT konferentziaren antolakuntza eta funtzionamendurako gaiak prestatu ziren solasaldian. Hartutako akordioak laster zabalduko dira http://confintesp.blogspot.com/ web orrialdean. Erkidego ezberdinetako gazteen delegazioak bilduko dira, 120 bat ikasle, "Eskolak eta komunitate Jasangarriak: Rio + 20 gailurrerantz. Gazteen konpromisoa jasangarritasunarekiko" lemapean. Bertan, maiatzean, Europako Konferentziara eramango diren proposamenak adostuko dira.\nLa pedagogia del caracol: por una escuela lenta y no violenta – Gianfranco Zavalloni. 2011, GRAÓ argitaletxea Abiadura lehenetsiz, denbora galdu gabe, azeleratuz, makinen denboran bizi garen garai hauetan eta ez bizitza, haurtzaro eta aprendizaiaren denboran, oso liburu interesgarria eta beharrezkoa dugu honako hau, irakurri eta hausnarketa egiteko, ikastetxeetako lan hezitzailea berriro gidatuko duen bitakora izan daitekeena, heziketaren esentzia askatzailearen bila. Ez da metodo pedagogiko berria, baizik eta Rousseau, Montessori, Freinet eta beste pedagogo handien ideiak berreskuratzen dituena, baita Morin, Steinerren ideiak. Ideia filosofiko, existentzialak, ekologikoak. Egilea, Gianfranco Zavalloni da, italiar landako maisua eta haurren eskubide naturalen manifestuaren sortzailea. Gehiago\nLa lana de la salamandra - Giampiero Rossi. Ediciones GPS Antzinatean asbestoa helburu magiko eta erritualekin erabiltzen zen. Herri-sineskizun batek asbestoa “arrabioaren artilea” izan zitekela zioen, suari aurre egiteko gai eta kaltea jasan gabe bizi daiteke arrabioa. La Lana de la Salamandra liburuan Giampiero Rossi kazetari egileak, Italiako hiri txiki baten biztanleen historia latza gorpuzten du. Casale Monferrato hiri honek, Eternit korporazioaren fibrozementua egiten duen lantegi bateko asbestoren ondorio dramatikoak pairatzen ditu, milaka hildakoak eragin baitu asbestoak. Hau da borroka sindikala, judiziala, politikoa eta mediatikoaren historia. Hainbat sindikalisten laguntzarekin, munduko aberatsenetarikoak diren S. Schmidheiny eta Barón de Cartie (Eternit-en jabeak) erruztatuen aulkira eraman dituzte.\nEl huerto ecológico: un oasis de vida - Joan Solé. 2011, N.E.Ed. ediciones Liburu honetan landareak etxean nola landatu eta zaindu azaltzen da, benetako gida bezala aurkeztuta. Ortuaren eraketa eta antolakuntza ere azaltzen da, urtaroen zikloa, landareen landaketa zuzena bermatzeko materialak eta tresna egokiak. Liburuan irudiak, taulak eta eranskin bibliografikoa aurki ditzakegu. Nekazaritza biologikoan oinarrituta dago liburua, hau da produktu kimikoak erabiltzen ez duena eta berriz espazioaren elementu biziak eta ingurumeneko erlazioak kontuan hartzen duen nekazaritza, horrela ziurta daiteke elikagai osasuntsuak, biodibertsitatearen eta ingurumenaren babesa eta pertsonen ongizatea. Joan Solé Biologian lizenziatua da. Prestatzaile eta ingurumen-hezitzaile aditua da, familiaeta eskola-baratze ekologikoetan bereziki. 2001. urtean Bartzelonako Udalak burutzen zuen Eskolako Agenda 21 programan aholkulari giza hasi zen, eskola-baratzari buruzko jarduera asko bultzatuz: maisu-maistra eta irakasleak trebatzen, argitalpen anitzetan parte hartuz,…\nEducAves, ingurumen-hezkuntza hegaztien bidez programa andaluziarra EducAves irakasleei zuzendutako ingurumen-hezkuntza eta sentsibilizazio programa da, hegaztien ikerketa eta behaketa baliabide bezala erabiltzen dituelarik. Animalia hauek oso egokiak dira klima aldaketaren eraginez gertatzen ari diren aldaketak behatu eta neurtzeko. Hezeguneak eta Andaluziako hainbat habitat, Gibraltarko pasartea, Doñana edo beste espazio babestuak, ingurumen-hezkuntzako programak garatzeko leku paregabeak dira, urtero hortik miloika hegazti migratzaile igatrotzen direlako Afrikaruntz negualdia pasatzera eta hilabete batzu geroxeago itzultzerakoan. Programaren informazioa\nEDUFORES kanala jaio da Edufores fundazioaren xederik garrantzitsuena basogintza arloan gizartearen hezkuntza eta formakuntzarako baliabideak egitea eta laguntzazko ekimenak bultzatzea da, gazteen formakuntza bereziki, basoaren begirune eta zaintza sortzen duen ingurumen-sentsibilizazio jarrerak sustatzeko. Fundazioaren jardueren artean, bi jardunbide azpimarra ditzakegu bereziki: • Laguntzazko material didaktiko eta hedatzaileak garatu (argitalpenak, sortze grafikoak, soinuzkoak, bideografikoak edo zinematografikoak), baso kultura berria gizartean eta eskola-esparruan zabaltzeko. • Baso-baloreak hezitzaile, irakasle eta gizarteari helarazteko jarduerak, gertaerak, konferentziak, mintegiak, foroak,… bultzatu eta antolatu. Edufores\nMARIERROTA Interpretazioa Zentro berria Lekeition Biodibertsitatearen Interpretazio Zentro hau Lea ibaiaren bokaleko Marierrotan dago. Bertan, hainbat gai erakusten dira, padura osatzen duten elementuei eta eraikuntza horretan garatzen zen jarduerari lotuta (funtzionamendua, ehoketa, garaiko ohiturak...). Gehiago\nLUBERRI Oiartzungo Ikasgune Geologikoa Oiartzun haranaren ondare geologiko jakingarriaren hedapen lanak aurrerapauso handia eman du, LUBERRI (Oiartzungo Ikasgune Geologikoa) zabaltzean. Berariazko kultur ekimen hau azken urteotan garatutako lanaren emaitza izan da; Ikasgunea Oiartzungo udalaren eta Aranzadi Zientzi Elkartearen geologia sailaren lankidetzaz sortu da. Parke Naturalaren aberastasun geologikoa nahiz paleontologikoa erakusten du Luberrik. Horrez gain, Euskal Herriko Geologiaren historia azaltzen du, azken 1.000 milioi urteetan zeharreko bidaia zoragarri baten ildoan. Gehiago\nGaia Zabaltzen Aztarna ekologikoa. Iñaki Arto Olaizola Jakinaren Gainean EcoEuskadi 2020ri egiten diogun ekarpena. Confint Gasteizen da berriro. Kontsumo arduratsua Atlantikoaren alde bietan. Mundua garbitzera, Euskadi!. Emakumeak jasangarritasunaren alde. Zer egiten du txorimalo batek Azpeitian? Zenbat buru hainbat aburu Pedibusa (Vitoria-Gasteiz) Zumaiako hondartzen eta dunen ekosistemak. Talde-lanaren poza. BITAKORA KAIERA Guztiok elkarlanean Aztarna uztea ez da beti ona. Beste esperientzia batzuk. Ekin eta ekin Aztarnaren bingoa. Gure aztarna kalkulatzen. Aztarna globala. The ecological footprint and wellbeing. Aztarna ekologikoa. Bizkor ibili gero Zure etxea itzaltzeko gai zara? Begiratokia Kulturarteko ingurumen-hezkuntza eta jasangarritasuna (Eloisa Tréllez Solís) Klasetik AT Butroe ibaiko biodibertsitatea zaintzeko ibilbideak. Konpostajea Gernika-Lumoko zentroetan. “Transizioko populazioak” proiektua. Ekolapiko eskoletako jangeletara iritsi da. Stop CO2 Euskadi. Aztarna ekologikoa Zarautzen. Eta gurasoek zer? Has gaitezen gure etxetik. Baliabideak eskura Ingurugiro Etxea. Liburuak. Multimedia. Webguneak. Ikasmaterialak. IHITZA Hurrengo alea neguan argitaratuko da “Ibaiak” gaiaren inguruan. Ekarpenak egin ditzakezue.


Mom Tatuajeak tinta diseinatzeko gizon eta emakumeen ideiak - Tatuajeak Art Ideas\nMom Tatuajeak tinta diseinatzeko gizon eta emakumeen ideiak\nsonitattoo Urtarrilaren 8, 2017\n1. Mom tatuajeak lore tintazko diseinurako gizonentzako bizkarrean egiten du, itxura ona ematen dio gizonari\nGizon marroi askotan Mom Tattoo joaten dira sorbaldako lore diseinuarekin; Tatuaje-diseinu hau zorrotz eta zorrotz begiratzen dute\n2. Mom Tatuaje maiteminduta duten gizonekin, tinta diseinuak gizon itxura dotorea egiten du\nClassy itxura duten gizonek Mom Tattoo maite lore tinta diseinua\n3. Mom tatuaje sabelean itxura feminista biltzen du\nNeska ederra tatuaje ederra egiten dute sabelean. Tatuaje diseinu hau erakargarria da.\n4. Mom tatuaje maitasun lore batekin, tinta diseinuan eskuz egiten du gizon itxura dotorea\nMarroi gizonek tinta beltzaren diseinua egiten dute Mom tatuaje eskuan; Tatuaje-diseinu hau cute eta xarmagarria da\n5. Mom Tatuajeak sorbaldako lore-diseinuko gizonek zorrotz ikusten dute\nGizonek Mom Tattoo maite dute sorbaldan, lore-diseinuarekin heroiko itxura emateko\n6. Mom tatuaje bizkarrean maitasun arrosa batekin, tintazko diseinua itxura liluragarria dakar\nAzala marroia duten neska batek arrosa maitasuna, tinta diseinua Mom tatuaje beren bizkarrean maite; Tatuaje-diseinu honek sexy eta erakargarriak dira\n7. Mom tatuatzen besoetan itxura harrigarria dakar\nBrown nesken maitasuna arrosa maite izango dute, tinta diseinua Mom tatuaje beren besoan; Tatuaje-diseinu hau harrigarri eta ederra da\n8. Mom tatuaje laranja lore diseinuarekin eskumuturrean neska xarmangarri bat agertzen da\nNesek maite dute Mom tatuaje lore loredun diseinu bat eskumuturraren gainean; tatuaje-diseinu honek itxura argia ematen die\n9. Ama tatuaje alboko izterrean neskak begirada erakargarria ematen die\nNeska, batez ere galtzada laburrak eta gona laburrak jantzita, Mom tatuajea egingo dute beren izterrean, gizonei erakargarriagoa egiteko.\n10. Mom Tattooek maitasun tintazko tintazko diseinurako gizonek dotorea dakar\nDotorea eta classy itxura duten gizonek Mom Tattoo arrosa maitasun tinta diseinu batekin joan\n11. Mom Tatuajeak bicepeko lore diseinuekin egiten dituzten gizonek bikain itxura ematen diete\nGizonek Mom Tattoo bat maite dute lore-tintazko diseinuarekin bicep batean; tatuaje-diseinu honek itxura bikaina ematen die\n12. Mom Tatuajeak lore arrosa tintazko diseinurako gizonek itxura zoragarriak ematen dizkiete\nHarrigarria iruditzen zaien gizonek Mom Tattoo maite dute arrosa lorezko tintazko diseinua goiko besoan\n13. Mom tatuaje bat maitasun arrosa batekin, tinta diseinu batek dama bat erakartzen liluratzen\nLadies maite maitasun arrosa hau, tinta diseinua Mom tatuajeak beso itxura erakargarria eta distiratsua egiten du\n14. Mom sorbaldarako tatuajeak nesken begi gatibua ematen du\nGirls, mahuka motz blusak jantzita, tatuaje bat egingo dute sorbaldan, publikoarentzako itxura gatibu agerrarazteko.\n15. Ama tatuajeak eskuarekin gizon itxura dotorea egiten du\nGizon marroiak tatuaje bat egingo du eskuan; Tatuaje-diseinu honek gorputz-azalaren kolorea betetzen du itxura liluragarria eta klasikoa lortzeko\n16. Mom tatuajeak hankako atzealdean egiten du begirada ederra.\nMom tatuajeak hankaren atzealdean egiten du emakumeek ederra eta erakargarria.\n17. Mamás Tattooek maitasun arrosa eta lore diseinuko gizonek itxura erakargarria ematen diete\nAzala marroi duten gizonek Mom Tattoo maite dute maitasun arrosa eta lore diseinua; Tatuaje-diseinu hau itxura erakargarria da\n18. Ama tatuajeak besoetan egiten du itxura\nBrown gizonen maite Mom tatuaje beren besoan; Tatuaje hau lore horia edo tintazko tintazko tintazko koloreekin diseinatzen da\n19. Ama tatuajeak beheko letra-tipoaren besoan itxura dotorea ematen dio gizonari\nGizon argiek gizonezkoen tatuajearen diseinu honetarako joango dira, besoaren behealdean. Diseinu tinta honek gorputz-larruazala kamuflatu egingo du itxura ornamentala ekartzeko.\n20. Mom Tattoo eskuko besoaren beheko aldean, gizonak itxura atsegina ematen du\nGizonek Mom Tattoo dute euren eskuaren beheko besoan. Horrek gizonezkoen izaera irudikatzen du\n21. Ama tatuajeak eskuz memoria sortzen du edo gogorarazten du\nNeska gehienek Mom tatuajeak eskuratu dituzte, beren bizitzako une berezi bat gogorarazteko zenbaki batekin.\n22. Ama tatuajeak beheko besoetan egiten du gizona\nMom tatuajeak beheko besoetan gizonak nahiago dapper itxura emateko\n23. Emakumezkoek orkatilan tatuaje bat bezala gustatzen zaie\nNeska orkatilan Mom tatuaje bat egiten dute beren hankak erakusteko eta erakargarriagoak egiteko, baita haien maitasuna erakusteko ere.\n24. Mom tatuaje beheko besoan itxura harrigarria dakar\nBrown nesken tinta tinta diseinatzeko Mom tatuaje beren beheko besoan; Tatuaje-diseinu hau harrigarri eta ederra da eta bere mamiak eskertzen ditu\narreba tatuajeakbikote tatuajeakrip tattoosbeso tatuajeakbegi tatuajeLotus lore tatuajetatuajeak gizonentzatneskentzat tatuajeakhenna tatuajetatuaje ideiakmehndi diseinuahegazti tatuajeakmaite tatuajeakarrow tatuajelehoien tatuajeakkoi fish tattooigo tatuajeaktatuaje gurutzatuakcat tatuajeakaingura tatuajeakOrkatila tatuajeakeskuko tatuajeakTatuaje geometrikoakolagarroa tatuajemanga tatuajeaklore tatuajeaktatuaje tribalaktatuaje infinituaatzera tatuajeakmoon tatuajeakcute tatuajeakonena lagun tatuajeakmusika tatuajeakBihotz tatuajeakoinez tatuajeakaingeru tatuajeakkoroa tatuajeakLuma Tattooscorpion tatuajeelefante tatuajediamante tatuajecherry blossom tatuajezodiako zeinu tatuajeaktximeleta tatuajeakakuarela tatuajebularrean tatuajeakeguzki tatuajeakiparrorratza tatuajearrano tatuajeaklepoko tatuajeak


EuskalEtxeak - EUSKARA IKASTAROAK 2018-2019 Valentzian\nescrito por Quart de Poblet\tmartes, 11 de septiembre de 2018\nEUSKARA IKASTAROAK 2018-2019\nIrailak batetik aurrera matrikula zabalik. Maila guztiak eskainiko ditugu betiko lekuan,(Raco de la Corbellan) Anima zaitezte eta eman izenak.\nMaila guztiak eskaintzen ditugu, zerotik goi mailara. Euskara ikasteko prozesua errazteko talde txikiak osatzen ditugu, soilik lehengo mailetan ikasleen kopurua igotzen da, eskaera handia baita.\nKlaseak normalean astean behin izaten dira, taldearen arabera astelehenetik ostegunera arte eta bere iraupena, bi edo hiru ordukoa da. Horretaz aparte jarduera pedagogiko batzuek antolatzen dira ikastaro osoaren zehar.\nUrtea hiru ikastaroetan banatzen da eta prezioak ahalik eta merkeenak dira. Elkartearen helburua ez da dirua irabaztea baizik eta euskara zabaltzea eta bultzatzea.\n1. Ikastaroa 40 € (urritik abendura)\n2. Ikastaroa 35 € (urtarriletik martxora)\n3. Ikastaroa 30 € (apiriletik ekainera)\nMatrikularekin ikas material didaktikoa erosi behar da. (Urte osorako 20 edo 25€)\nKlaseak Racó de la Corbellako ikasgelan egiten dira, (carrer Maldonado 46, al costat de la Plaça del Pilar, al barri de Velluters de València)\nIrailean egiten da. Elkartearekin kontaktatu ondoren ordutegiak zeintzuk diren zuen taldeak eta ordutegiak esango dizuegu.\nEuskal kultura bultzatuz.\nCursos d’èuscar 2018-2019\nPer facilitar la matriculació dels cursos aquets són de caràcter trimestral i es paguen de manera independent, els preus són econòmics i ajustats al moment, no pretenem guanyar diners amb ells si no fomentar l’ús i coneixement de l’èuscar..\nLes classes s’imparteixen a l’aula del Racó de la Corbella, al carrer Maldonado 46, al costat de la Plaça del Pilar, al barri de Velluters en València.